title: Valoeetteri

text: Myös viime aikoina on esitetty erilaisia eetterihypoteeseja, mutta niitä pidetään yleisesti näennäistieteenä. Niissä alkuperäistä eetterihypoteesia on kehitetty edelleen – joskin pohjalla on edelleen vanha ajatus mekanistisesta kimmoisasta värähtelevästä aineksesta tai taustarakenteesta, joka sekä synnyttää aalto- ja hiukkasilmiöt että siirtää ne. Esimerkki tällaisesta teoriasta on Kauko Niemisen eetteripyörreteoria.


title: Balttilaiset kielet

text: Balttilaiset kielet muodostavat yhden indoeurooppalaisen kielikunnan päähaaroista.


title: Balttilaiset kielet

text: Balttilaiset kielet jaetaan kahteen alaryhmään, länsi- ja itäbalttilaisiin kieliin. Ainoat yhä puhuttavat balttilaiset kielet ovat latvia ja liettua, jotka molemmat kuuluvat itäbalttilaisiin kieliin. Vaikka latvia ja liettua ovat sukua, ne eroavat toisistaan siinä määrin, ettei yhden kielen pohjalta voi ymmärtää toista.


title: Balttilaiset kielet

text: Kuolleisiin balttilaisiin kieliin kuuluvat muun muassa muinaispreussi ja kuuri.


title: Balttilaiset kielet

text: Muinaispreussista, joka sammui 1600-luvulla, on säilynyt jonkin verran kirjallisia muistomerkkejä.


title: Balttilaiset kielet

text: Balttilaisissa kielissä on monia arkaaisia piirteitä, joiden uskotaan olevan peräisin indoeurooppalaisesta kantakielestä. Siksi balttilaiset kielet ovat kielitieteilijöille erityisen kiinnostavia. Kahdesta elävästä balttilaisesta kielestä liettua on säilyttänyt enemmän arkaaisia piirteitä.


title: Balttilaiset kielet

text: Kielitieteilijät ovat erimielisiä balttilaisten kielten suhteesta muihin indoeurooppalaisten kielten kieliryhmiin. Monista kuolleista balttilaisista kielistä on jäänyt vain vähän tai ei lainkaan kirjallisia muistomerkkejä, mikä hankaloittaa tutkimusta. Useimmat kielitieteilijät ovat sitä mieltä, että balttilaiset kielet erosivat indoeurooppalaisesta kantakielestä erillisenä ryhmänä. Samoin useimpien mielestä balttilaisilla kielillä on lähin suhde slaavilaisiin kieliin. Tämän syyksi on esitetty toisaalta yhteistä sukulaisuutta, jolloin oletetaan olleen yhteinen balttilais-slaavilainen kantakieli, toisaalta maantieteellisen läheisyyden vaikutusta.


title: Balttilaiset kielet

text: Länsibalttilaiset kielet †


title: Balttilaiset kielet

text: Itäbalttilaiset kielet


title: Virginia Mayo

text: Virginia Mayo (alk. Virginia Clara Jones; 30. marraskuuta 1920 Saint Louis, Missouri, Yhdysvallat – 17. tammikuuta 2005 Thousand Oaks, Kalifornia) oli yhdysvaltalainen näyttelijätär.


title: Virginia Mayo

text: Virginia Jones opiskeli lapsena tanssia tätinsä palkkaamien tanssinopettajien johdolla. Sittemmin hän esiintyi kotikaupunkinsa oopperan kuorossa. Vaudevilletaiteilija Andy Mayo keksi lahjakkuuden, ja Virginia alkoi esiintyä vaudevillessa. Tämä jakso kesti kolme vuotta, ja Broadwaylle hän pääsi vuonna 1941. Tällöin hän myös otti taiteilijanimen Mayo.


title: Virginia Mayo

text: Samuel Goldwyn näki Virgina Mayon mahdollisuudet elokuvauralla. Mayon ensimmäinen merkittävä elokuva oli "Jack London" vuonna 1943. Siitä seurasi useampi elokuva Danny Kayen kanssa. Vuonna 1946 hän teki yhden merkittävimmistä rooleistaan elokuvassa "Parhaat vuodet" ("The Best Years of Our Lives"), joka voitti Oscarin. Vuonna 1947 Virginia Mayo avioitui vastanäyttelijänsä Michael O'Shean kanssa – samalla hän oli elokuvayhtiö Warner Brosin suurin kassamagneetti. Toinen huippurooli Mayolle oli vuonna 1949 elokuvassa "Valkoinen hehku" ("White Heat"), jossa hän oli James Cagneyn esittämän paatuneen rikollisen vaimon roolissa.


title: Virginia Mayo

text: Mayon uran seuraavat vuosikymmenet olivat B-elokuvien aikaa, ja mukaan mahtui jokunen musikaalikin. Näissä hänen lauluäänensä korvattiin dubbaamalla. Tällöin hän teki myös paluun teatterilavoille. 1980-luvulla Mayo niitti mainetta televisiorooleillaan; hän vieraili useissa ajan suosituissa sarjoissa, kuten "Lemmenlaiva", "Remington Steele" ja "Murhasta tuli totta". Hän näytteli myös tusinan verran jaksoja saippuasarjassa "Santa Barbara".


title: Virginia Mayo

text: Avioliittonsa aikana Mayo ja O'Shea saivat yhden lapsen, tyttären nimeltä Mary Catherine. Liitto päättyi O'Shean kuolemaan vuonna 1973. Mayolla on yhteensä kolme lapsenlasta. Myöhempinä vuosinaan hän omisti aikaansa heille ja harrasti myös innokkaasti maalaamista. Näyttelemistä hän jatkoi 1990-luvulle asti.


title: Virginia Mayo

text: Virginia Mayo kuoli 84-vuotiaana keuhkokuumeen ja sydänkohtauksen aiheuttamiin komplikaatioihin Los Angelesissa 17. tammikuuta 2005. Hän oli yksi ensimmäisistä Hollywood Walk of Famelle tähden saaneista näyttelijöistä.


title: Aleksei Rykov

text: Aleksei Ivanovitš Rykov (; 25. helmikuuta 1881 Saratov, Venäjä – 15. maaliskuuta 1938 Moskova) oli venäläinen vallankumouksellinen ja neuvostoliittolainen poliitikko. Hän oli Kansankomissaarien neuvoston puheenjohtaja Leninin kuoleman jälkeen 1924–1929.


title: Aleksei Rykov

text: Rykov syntyi talonpoikaisperheeseen Saratovissa vuonna 1881. Hän liittyi Venäjän sosiaalidemokraattiseen työväenpuolueeseen 20-vuotiaana ja hyväksyi yhteistyön bolševikkien ja menševikkien välillä vuonna 1903. Rykov työskenteli bolševikkien agenttina Moskovassa ja Pietarissa ja oli ratkaiseva henkilö vuoden 1905 vallankumouksessa.


title: Aleksei Rykov

text: Rykov arvosteli Leniniä diktatorisesta tyylistä ja rikkoi välinsä bolševikkien välillä. Rykovista tuli kuitenkin myöhemmin Moskovan neuvoston johtava jäsen ja muodosti oikeisto-oppositioksi kutsutun ryhmittymän puolueessa.


title: Aleksei Rykov

text: Rykov valittiin täysjäseneksi keskuskomiteaan ja Pietarin neuvostoon lokakuussa 1917. Seuraavassa kuussa hänet hyväksyttiin sotilaalliseen vallankumouskomiteaan Moskovassa. Huolimatta erimielisyyksistä Leninin kanssa, Rykov valittiin sisäasiain kansankomissaariksi vuosina 1917–1918, korkeimman kansallisen taloudellisen neuvoston puheenjohtajaksi vuosiksi 1918–1920, kansankomissaarien neuvoston varapuheenjohtajaksi vuosiksi 1921–1924 ja kansankomissaarien neuvoston puheenjohtajaksi vuosiksi 1924–1929.


title: Aleksei Rykov

text: Rykov oli 1920-luvun lopulla liittoutuneena Josef Stalinin, Nikolai Buharinin ja Mihail Tomskin kanssa Lev Trotskia ja tämän vasemmisto-oppositiota vastaan. Stalin kuitenkin kääntyi myös Buharinin, Rykovin ja Tomskin muodostamaa puolueen oikeistopoikkeamaa vastaan, ja Rykov erotettiin kaikista viroistaan syyskuussa 1936. Rykov, Buharin, Genrih Jagoda, Nikolai Krestinski ja Kristian Rakovski olivat vuodesta 1936 alkaen vangittuina ja syytettyinä liitosta Trotskin kanssa Stalinia vastaan. Oikeudenkäynti heitä vastaan pidettiin maaliskuussa 1938. Rykov tuomittiin syylliseksi maanpetturuuteen ja teloitettiin maaliskuussa 1938. Hänen seuraajakseen kansankomissaarien neuvoston puheenjohtajaksi eli pääministeriksi tuli Stalinin luottomies Vjatšeslav Molotov.


title: Aleksei Rykov

text: Aleksei Rykovin kunnia palautettiin ja maine puhdistettiin Mihail Gorbatšovin kaudella vuonna 1988.


title: Aspindzan piirikunta

text: Aspindzan piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 12 700 asukasta (vuonna 2006) ja sen pinta-ala on 825 neliökilometriä. Piirikunnan keskus on Aspindzan kaupunkityyppinen taajama, joka sijaitsee Mtkvari-joen varrella.


title: Aspindzan piirikunta

text: Piirikunnan alueella on useita merkittäviä nähtävyyksiä, kuten 1200-luvun vaihteessa rakennettu Vardzian luolaluostari, Vanis Kvabebin luolaluostari, jonka rakentaminen on aloitettu 700-luvulla, Tmogvin keskiaikainen linnoitus ja Khertvisin linnoitus, yksi Georgian vanhimmista. Kaikki edelliset sijaitsevat Mtkvarin varrella, Khertvisi Mtkvari- ja Paravani-jokien yhtymäkohdassa. Aspindza tunnetaan lisäksi vuonna 1770 käydystä Aspindzan taistelusta, jossa kuningas Erekle II voitti turkkilaiset.


title: Dedoplistsqaro

text: Dedoplistsqaro () on kaupunki Dedoplistsqaron piirikunnassa Kakhetin hallintoalueella Georgiassa. Kaupungissa on 7 724 asukasta vuoden 2002 väestönlaskennan mukaan.


title: Dedoplistsqaro

text: Paikkakunta mainitaan ensimmäisen kerran keskiaikaisissa aikakirjoissa kuningas Davit IV:n (hallitsi 1089–1125) perustamana sotilastukikohtana. Perinteen mukaan sen nimi, kirjaimellisesti "kuningattarenlähde", on peräisin kuningatar Tamarilta (hallitsi 1184–1213). Kun Venäjän keisarikunta oli liittänyt Georgian itseensä, se perusti paikalle linnoituksen vuonna 1803 ja antoi kylälle nimen Tsarskije Kolodtsy () eli "kuninkaalliset kaivot". Vuonna 1869 saksalaiset yrittäjät Carl Heinrich von Siemens ja Ernst Werner von Siemens perustivat kylän lähelle öljynjalostamon, joka toimi ainakin 1870-luvun puoliväliin saakka.


title: Dedoplistsqaro

text: Neuvostohallinto muutti paikkakunnan nimen muotoon Tsiteltsqaro (, "punaiset lähteet") ja antoi sille kaupunginoikeudet vuonna 1963. Vuonna 1991 historiallinen nimi Dedoplistsqaro otettiin jälleen käyttöön. Khornabudžin keskiaikaisen linnoituksen rauniot sijaitsevat kaupungin lähistöllä.


title: Harjavallan rautatieasema

text: Harjavallan rautatieasema () sijaitsee Satakunnassa Harjavallan kaupungissa, rataosalla Nakkilan ja Kokemäen rautatieasemien välissä, noin 27 kilometriä Porin rautatieasemalta itään päin. Asemalla pysähtyvät kaikki Tampereen ja Porin välillä kulkevat matkustajajunat. Rautatieasemalla on kaksi laituriraidetta. Kaikki junat käyttävät raidetta 2.


title: Harjavallan rautatieasema

text: Nykyinen Harjavallan rautatieasema avattiin Kummun seisakkeena vuonna 1944, jolloin Outokumpu Oy:n kuparitehdas evakuoitiin Imatralta Harjavaltaan. Alkuvuosina rautatien lipunmyynti tapahtui kuparitehtaan konttorirakennuksessa. Uutta asemaa ratapihoineen alettiin rakentaa työllisyystöinä 1940-luvun lopulla, ja asemarakennus valmistui 1952. Asemarakennuksessa noudatettiin silloin uutta rakennustapaa: hirsiseinien sijasta siinä oli purutäytteiset lautaseinät.


title: Harjavallan rautatieasema

text: Harjavallan rautatieasema sijaitsi alun perin Merstolassa. Kirkonkylään rakennetun aseman valmistumisen jälkeen vanha asema nimettiin uudelleen Merstolan rautatieasemaksi. Harjavallan asema muutettiin kauko-ohjatuksi vuonna 1999, ja lipunmyynti lopetettiin vuonna 2006. Asemarakennus, tavarasuoja ja muut asema-alueen rakennukset siirtyivät vuonna 2007 Senaatti-kiinteistöille.


title: Marneulin piirikunta

text: Marneulin piirikunta () on piirikunta Kvemo Kartlin hallintoalueella Georgiassa. Piirikunnassa on noin 123 500 asukasta (2009) ja sen pinta-ala on 935 neliökilometriä. Valtaosa piirikunnan asukkaista on azereja. Vuoden 2002 väestönlaskennan mukaan he muodostivat 83,1 prosenttia Marneulin väestöstä, georgialaisia oli 8,0 prosenttia ja armenialaisia 7,9 prosenttia.


title: Marneulin piirikunta

text: Piirikunnan keskus on Marneulin kaupunki (vuoteen 1947 "Bortšali", ). Marneulin kaupungin asukasluku oli 27 065 (1989), 23 695 (2002) ja 24 100 (arvio 2014).


title: Marneulin piirikunta

text: Marneulin piirikunta rajautuu etelässä Armeniaan ja Azerbaidžaniin, idässä Gardabanin piirikuntaan ja Rustavin kaupunkiin, pohjoisessa Tetri tsqaron piirikuntaan ja lännessä Bolnisin piirikuntaan. Piirikunnassa oli Marneulin kaupungin lisäksi yksi kaupunkityyppinen taajama ("Šaumiani", noin 3 600 asukasta vuonna 2002) ja 70 kylää. Šaumiani menetti kauypunkityyppisen taajaman aseman ja muutettiin kyläksi vuoden 2014 alussa. Piirikunta sijaitsee noin 270–400 metrin korkeudella merenpinnasta. Algeti-joki virtaa Marneulin laakson halki. Piirikunnan läpi kulkee lisäksi Tbilisin ja Jerevanin välinen rautatie.


title: Marneulin piirikunta

text: Marneulissa sijaitsee Georgian asevoimien sotilastukikohta. 8. elokuuta 2008 Venäjän ilmavoimat pommittivat tukikohtaa Venäjän–Georgian sodan yhteydessä ja kolme ihmistä menehtyi.


title: Tyranny of Souls

text: Tyranny of Souls on Bruce Dickinsonin vuonna 2005 julkaisema sooloalbumi. Albumin kappaleet sävelsivät Bruce Dickinson ja Roy Z. Musiikki työstettiin siten, että Roy Z lähetti Iron Maidenin kiertueella olleelle Dickinsonille riffejä, joihin Dickinson lisäsi melodiat ja sanoitukset. Kaikki kitaraosuudet soittanut Roy Z myös tuotti albumin sekä soitti muutamia basso- sekä piano-osuuksia.


title: Roy Z

text: Roy Z (oik. Roy Ramirez) on kitaristi, säveltäjä ja tuottaja. Roy Z on työskennellyt muun muassa Rob Halfordin ja Bruce Dickinsonin kanssa säveltämällä tämän sooloalbumeille useita lauluja. Roy Z toimii myös kitaristina perustamassaan yhtyeessä Tribe of Gypsies. Roy on myös tuottanut Helloweenin albumin "The Dark Ride".


title: Grim Reaper

text: Grim Reaper on brittiläinen thrash metal -yhtye. Nick Bowcott perusti sen Droitwichissä, Englannissa vuonna 1979. Yhtye hajosi kolmannen albuminsa julkaisun jälkeen. Vuonna 2006 yhtye teki paluun ja heidän uusi albuminsa "From Hell" ilmestyi 2014.


title: Dissection

text: Dissection oli ruotsalainen melodista black metallia soittava yhtye, jonka perusti kitaristi ja laulaja Jon Nödtveidt vuonna 1989.


title: Dissection

text: Vuonna 1988 Strömstadissa perustettiin thrash metal -yhtye nimeltä Siren's Yell. Sen jäseninä toimi Jon Nödtveidt, Ole Öhman, Peter Palmdahl ja Mattias Johansson. Yhtye äänitti yhden demon ennen hajoamistaan seuraavana vuonna 1989. Nödveidt ja Öhman jatkoivat soittamista Rabbit's Carrotissa, jossa he eivät kuitenkaan kovin hyvin viihtyneet, etenkään Nödveidt. Nödveidtin musiikkimaku kallistui jatkuvasti enemmän death metallin ja muiden raskaampien metallin lajityyppien puolelle. Syksyllä 1989 hän perusti Dissectionin virallisesti, jättäen Rabbit's Carrotin. Dissectionin kokoonpano ei kuitenkaan ollut täysilukuinen ennen seuraavaa vuotta.


title: Dissection

text: Vuonna 1990 Dissection soitti ensimmäisen keikkansa death metal -yhtye Entombedin kanssa. Samana vuonna Dissection äänitti myös ensimmäisen demonsa "The Grief Prophecy". Se sisälsi kolme kappaletta ja Necrolordin kansikuvituksia, joka on myös tähän päivään saakka tehnyt kaikki Dissection kansitaiteet. Myöhemmin samana vuonna julkaistiin The Grief Prophecyn erikoisversio, joka oli omistettu Deadille, ruotsalaiselle muusikolle, joka tunnettiin Mayhemin vokalistina ennen itsemurhaansa 1991. Demon erikoisversio sisälsi itse Deadin piirtämää kuvataidetta, ja Dissection myös soitti keikoilla Mayhemin "Freezing Moon" -kappaletta kunnioittaakseen häntä. The Grief Prophecy sai pian huomiota underground-piireissä, ja ranskalainen levy-yhtiö Corpsegrinder Records tarjosi Dissectionille mahdollisuuden äänittää EP. Myöhemmin samana vuonna Dissection hyväksyi sopimuksen ja he äänittivät "Into Infinite Obscurity"n. Yhtye jatkoi kiertueella.


title: Dissection

text: Vuonna 1992 yhtye alkoi työstää ensimmäistä kokopitkää albumia, "The Somberlain"ia. Matkaongelmien vuoksi koko yhtye muutti Göteborgiin, jossa he jakoivat harjoittelutilan At the Gatesin kanssa kesällä 1993. Albumi saatiin valmiiksi ja se julkaistiin seuraavassa joulukuussa. The Somberlain omistettiin Euronymoukselle, Mayhemin entiselle kitaristille, joka murhattiin aiemmin sinä vuonna.


title: Dissection

text: Marraskuun aikana 1994 Dissection allekirjoitti levytyssopimuksen saksalaisen tunnetun levy-yhtiön Nuclear Blastin kanssa. Vuonna 1995 yhtyeen toinen kokopitkä albumi julkaistiin, nimeltänsä "Storm of the Light's Bane". Seuraavana vuonna Dissection julkaisi lyhyen EP:n "Where Dead Angels Lie". Se oli koottu aikaisemmista harvinaisuuksista, ja sisälsi vain cover- ja demokappaleita.


title: Dissection

text: Vuonna 1997 Jon Nödtveidt tuomittiin oikeudessa avunannosta 38-vuotiaan algerialaismiehen murhaan Göteborgissa. Hän pääsi vapaaksi syksyllä 2004. Siitä asti Nödtveidt oli kasannut Dissectionin uudelleen, tosin eri kokoonpanolla, ja äänittänyt kaksi kappaletta sisältävän EP:n "Maha Kali". Yhtye julkaisi vuonna 2006 uuden, pitkään odotetun albumin, "Reinkaos", joka jäi yhtyeen viimeiseksi. Pian albumin julkaisun jälkeen Dissection ilmoitti virallisesti lopettavansa juhannuksena 2006 pidetyn viimeisen keikan, Midsummer Massacre '06:n, jälkeen. Kolme kuukautta Dissectionin lopettamisen jälkeen kitaristi-laulaja Jon Nödtveidt teki itsemurhan.


title: Metal Church

text:
Metal Church on yhdysvaltalainen heavy metal -yhtye. Se perustettiin vuonna 1981 ja sen ensimmäinen albumi, "Metal Church", ilmestyi vuonna 1984. Alkuperäisenä jäsenenä ollut laulaja David Wayne oli mukana kahdella ensimmäisellä levyllä "Metal Church" (1984) ja "The Dark" (1986). "The Dark" levyn jälkeen laulajana nähtiin Mike Howe levyillä "Blessing in Disguise" (1989), "Human Factor" (1991), "Hanging in the Balance" (1993). David Wayne palasi bändiin takaisin "Masterpeace"-albumille (1999), mutta lähti jätti bändin jälleen 2003.
Seuraavalla levyllä, nimeltään "The Weight Of The World" (2004), oli laulajana Ronny Munroe. 2006 ilmestyi levy "A Light In The Dark" ja tällä kertaa rumpuja soitti Jeff Plate (ex-Savatage).


title: Ellegarden

text: Ellegarden on japanilainen rockyhtye, joka perustettiin vuonna 1998. Yhtyeeseen kuuluvat laulaja Takeshi Hosomi, rumpali Hirotaka Takahashi, kitaristi Sinichi Ubakata ja basisti Yuichi Takada. Ellegarden kuulostaa hieman amerikkalaisvaikutteiselta poprockilta. Osa kappaleista on laulettu englanniksi, osa japaniksi.


title: Ellegarden

text: Yhtye keskeytti levynteon ja ilmoitti jäävänsä ennalta määrittelemättömän pitkälle tauolle 1. toukokuuta 2008.


title: Kielisyöpä

text: Kielisyöpä ("carcinoma linguae") on kielessä esiintyvä syöpä. Se on useissa maissa, myös Suomessa, suusyövän toiseksi yleisin muoto huulisyövän jälkeen. Kielisyövässä kielen pintarakenteen muutosta edeltää tavallisesti kielen limakalvon valkotäpläisyys (leukoplakia). Noin 52 % kielisyöpään sairastuneista on elossa vielä viiden vuoden kuluttua diagnoosin saamisesta. Kielisyöpä on alkuvaiheessa lähes oireeton. Kielisyöpää hoidetaan leikkauksella, sädehoidolla ja sytostaattisesti. Tupakointi ja runsas alkoholinkäyttö lisäävät suusyövän riskin kuusinkertaiseksi.


title: Kielisyöpä

text: Kielisyövän kirurgisessa hoidossa käytettävää kielen poistoa kutsutaan glossektomiaksi. Osittainen kielen poisto on hemiglossektomia.


title: MMK

text: MMK voi tarkoittaa seuraavia:


title: MMM

text: MMM voi tarkoittaa seuraavia asioita:


title: MML

text: MML voi tarkoittaa seuraavia:


title: MMT

text: MMT tarkoittaa seuraavia asioita:


title: Wasp-luokka

text: Wasp-luokka on Yhdysvaltain laivaston maihinnousualus-luokka ( "maihinnousuhyökkäysalus"), joka on suunniteltu laskemaan vihamieliselle rannikolle joukkoja sekä kuljettamaan joukkoja helikopterein haluttuun kohteeseen. Luokan alukset ovat suurimpia tyyppinsä aluksia maailmassa. Ne on nimetty palveluksessa olleiden lentotukialusten, Yhdysvaltain merijalkaväen käymien taisteluiden sekä aiemmin palveluksessa olleiden maihinnousualusten mukaan. Luokka on suunniteltu edeltäneestä Tarawa-luokasta saatujen kokemusten pohjalta.


title: Wasp-luokka

text: Aluksille on sijoitettu helikopteriosasto, joka mahdollistaa merijalkaväen kuljettamisen varusteineen rannikolle. Osaston tukena on laivue AV-8B Harrier II V/STOL -lentokoneita, joita voi olla aluksella olla kaikkiaan 20 sen palvellessa "lentotukialuksena" ilman helikoptereita. Aluksilla on myös telakkakansi, josta saadaan maihinnousualukset laskettua veteen. Se kykenee kuljettamaan kolme ilmatyynyalusta ().


title: Wasp-luokka

text: Kullakin aluksella on lisäksi suuri sairaalaosasto, jossa on kaikkiaan 600 potilaspaikkaa ja kuusi leikkaussalia.


title: Captain Jack

text: Captain Jack on saksalainen eurodance-yhtye, jonka taustalla ovat pitkän linjan tuottajakaksikko, perustajat Udo Niebergall sekä Richard, jotka ovat tänäkin päivänä vastuussa yhtyeen musiikista, tuotannosta ja imagosta.


title: Captain Jack

text: Bändin esiintyvä miehistö on vaihtunut vuoden 1995 jälkeen viidesti. Yhtyeen tunnetuin mieskeulahahmo on toisen Captain Jack-evoluution komentaja Francisco Alejandro Gutierrez (Franky Gee), joka kuoli saatuaan aivoverenvuodon 22. lokakuuta 2005. Bändin nykyinen miesvokalisti on Bruce Lacy. Naisten nimiä eri evoluutioissa ovat olleet Liza Da Costa, Maloy, Illi Love, Sunny ja Sabine. Nykyinen naisvokalisti on newyorkilainen Michelle Stanley.


title: Captain Jack

text: Yhtye ja sen tuottajat kertovat itse tyylistään seuraavasti:


title: Captain Jack

text: ”Captain Jackin kappaleet ovat melko ainutlaatuisia. Löydät bändin saundista armeijan sotaharjoituskomentoja kauniilla dancerytmillä. Captain Jack ei silti voisi olla kauempana sotilaallisesta ryhmästä: He ovat tanssilattian sotilaita, aseenaan groove. He vain vitsailevat todellisesta armeijasta. Bändi sanoo, että sotaharjoituksia tehdessään sotilaat liikkuvat rytmisesti ja ovat hyvin energisiä. Jos heidät voisi tuoda tanssilattialle ja laittaa musan soimaan, he voisivat olla yllättävän hyviä. Bändin mielipide on, että sotilaat ovat hyviä reivaajia, mutta eivät tiedä siitä mitään. Ja siksi toiseksi, bändin naisvokalisti vain nyt sattuu pitämään univormuista...”


title: Captain Jack

text: Single, Turkish Bazar, julkaistiin Saksassa 19. syyskuuta 2008 ja kokonainen albumi, Captain Jack Is Back, on luvassa kuukautta myöhemmin.


title: Captain Jack

text: Alkuperäinen Captain Jack eli Franky Gee kuoli vuonna 2005 sairauskohtaukseen ja pitkään ounasteltiin, että bändi jatkaisi hänen Suomessakin esiintyneen poikansa Franky Gutierrez Jr.:n voimin. Captain Jackin keulakuvaksi haalittiin kuitenkin Yhdysvalloissa syntynyt Bruce Lacy, jonka aisaparina toimi vuoteen 2008 asti Jamie Lee. Nykyisin naisvokalistina on newyorkilainen Michelle Stanley.


title: Epäsäännöllinen muuttuja

text: Epäsäännöllinen muuttuja on kirkkaudeltaan muuttuva tähti, jonka valonvaihteluissa ei ole sääntöjä. Toiset epäsäännölliset muuttujat ovat sykkiviä, toiset purkautuvia.


title: Salavuoteus

text: Salavuoteus eli naimattomien miehen ja naisen välinen sukupuoliyhteyden harjoittaminen oli sakolla rangaistava rikos Suomessa vuoteen 1926 asti, joskin sakottamisesta luovuttiin käytännössä jo 1800-luvun loppupuolella. Prostituoidut oli jo siihen saakka jätetty järjestelmällisesti lain soveltamisen ulkopuolelle.


title: Salavuoteus

text: Ruotsin vuoden 1734 lain rikoskaaren mukaan mies voitiin tuomita sakkoihin, jotka vastasivat kolmen ruistynnyrillisen verohintaa:


title: Salavuoteus

text: Jos jompikumpi oli naimisissa, rikosnimike oli huoruus, ja sakot olivat huomattavasti suuremmat:


title: Salavuoteus

text: Kaksinkertaisesta huoruudesta, mikä tarkoitti, että molemmat huorintekijät olivat naimisissa, voitiin rangaista molempia kuolemalla:


title: Salavuoteus

text: Jos huoruuteen liittyi sukurutsa, mies teilattiin ja nainen poltettiin roviolla. Tätä teloitustapaa saatettiin käyttää lievemmistäkin rikoksista, mutta sukurutsan osalta tapa oli erikseen laissa määrätty. Silti näistä julmemmista teloitustavoista luovuttiin 1800-luvun alusta lähtien.


title: Salavuoteus

text: 1800-luvun loppupuolella salavuoteuteen syyllistyneet alettiin jättää järjestelmällisesti sakottamatta, ja sakkoja määrättiin enää huoruudesta. Vuoden 1899 rikoslaissa rangaistuksia lievennettiin.


title: Salavuoteus

text: Lailla 5/2 1926 poistettiin rangaistus yksinkertaisesta salavuoteudesta ja rangaistavaksi jäi vain raskaammanlaatuinen salavuoteus eli se, kun sekaantuminen on tapahtunut väärinkäyttämällä valta- tai auktoriteettisuhdetta tai naisen turvatonta tilaa. Tämän jälkeen oli rangaistavaa houkutella nainen seksuaaliseen kanssakäymiseen ilman tämän "vapaata suostumusta". Prostituiduilla ei ollut tällaista lain suojaa, mutta heitä ei ollut rangaistukaan salavuoteudesta tai huoruudesta.


title: Salavuoteus

text: Huoruus, josta langetettiin erittäin kovat rangaistukset, kumottiin vasta 23.9.1947.


title: RV Tauri -tähti

text: RV Tauri -tähdet ovat sykkiviä muuttujia, joissa kirkkauden vaihtelut johtuvat tähden säteittäisestä sykkimisestä. Ryhmän tähdet ovat ylijättiläisiä, ja ne sijaitsevat HR-kaaviossa kefeidien ja Mira-tähtien välillä. Kirkkauden vaihtelu vastaa myös muutoksia spektriluokassa. Tähtien ollessa kirkkaimmillaan spektriluokka on F tai G, himmeimmillään se on K tai M. Valo vaihtelee 4 magnitudin rajoissa, ja jakso on yleensä 30–150 vuorokautta. Jakson pituus riippuu jollakin tavoin kirkkaudesta. Minimit ovat vuorotellen matalia ja syviä, eli on pää- ja sivuminimejä.


title: RV Tauri -tähti

text: Prototyyppitähti RV Taurin kirkkaudenvaihtelu on välillä +9,8…+13,3 magnitudia ja jakson pituus 78,7 päivää.


title: Nimitz-luokka

text: Nimitz-luokka on Yhdysvaltain laivaston ydinkäyttöisten lentotukialusten luokka.


title: Nimitz-luokka

text: Luokan ensimmäinen alus, "USS Nimitz", luovutettiin Yhdysvaltain laivastolle vuonna 1975. Aluksen sisaraluksineen on rakentanut Newport News Shipbuilding Co. Vuonna 2008 valmistui Nimitz-luokan kymmenes ja viimeinen alus, "USS George H. W. Bush". Alus oli samalla ensimmäinen muutos kohti uutta lentotukialusluokkaa (Gerald R. Ford -luokka (suunnitteluvaiheessa CVN-21)), jonka rakentaminen aloitettiin vuonna 2007. Bush on varustettu uusilla teknologioilla, kuten uudella monikäyttöisellä tutkajärjestelmällä ja avoimen arkkitehtuurin tietoverkolla. Aluksen miehistövaatimus on myös vähentynyt merkittävästi aiemmasta. Kustannusten alentamiseksi joitain uusista teknologioista on jo käytetty "Ronald Reaganissa", joskin Bush on merkittävästi kehittyneempi.


title: Nimitz-luokka

text: Koska Nimitz-luokan kolme ensimmäistä alusta ("Nimitz", "Eisenhower" ja "Vinson") eroavat merkittävästi sarjan myöhemmistä seitsemästä aluksesta alkaen ("Theodore Rooseveltista"), on näitä seitsemää alusta kutsuttu myös "Theodore Roosevelt" -luokan lentotukialuksiksi, vaikka Yhdysvaltain laivasto ei virallisesti tätä nimitystä käytäkään. Tosiasiallisesti yksikään alusluokan laivoista ei ole identtinen keskenään. Vanhemmat laivat on vuorollaan tuotu huoltoon ja tankattavaksi Refueling And Complex Overhaul (RCOH) -ohjelman mukaisesti, jolloin niiden ominaisuudet on saatettu vastaamaan uudempien laivojen standardeja. Ensimmäinen RCOH-päivityksen saanut alus oli Nimitz vuonna 1998.


title: DragonForce

text: DragonForce on englantilainen power metal -yhtye. DragonForce on tunnettu nopeudestaan niin kappaleiden tempon kuin kitarasoolojenkin puolesta. Yhtyeen nykyiset jäsenet ovat lähes kaikki kotoisin alun perin eri maista. Kitaristi Herman Li on kotoisin Hongkongista, rumpali Gee Anzalone on italialainen, basisti Frédéric Leclercq on syntyperältään ranskalainen. Toinen kitaristi Sam Totman ja laulaja Marc Hudson ovat brittejä. Totman on kotoisin Lontoosta, Dragonforcen kotipaikasta. Bändin kosketinsoittaja Vadim Pružanov on lähtenyt bändistä kesällä 2018, ja bändi on tällä hetkellä ilman kosketinsoittajaa.


title: DragonForce

text: Yhtye esiintyi viimeksi Suomessa 24. kesäkuuta 2016 Nummirockissa.


title: DragonForce

text: DragonForce koottiin Demoniac-yhtyeen raunioista vuonna 1999. Yhtyeen nimi oli tuolloin vielä DragonHeart, mutta se muutettiin pian nykyisekseen. Brasiliassa toimi samanniminen yhtye, ja tekijänoikeuskiistojen välttämiseksi nimen vaihto oli paras ratkaisu. Vanhalla nimellään yhtye ehti kuitenkin julkaisemaan ensimmäisen demonsa "Valley of the Damnedin" (2000). Demo oli ladattavissa myös MP3.com-sivustolla, josta hittikappaletta ”Valley of the Damned” ladattiin muutamien ensimmäisten kuukausien aikana yli 500 000 kertaa. Kaksi alkuperäisjäsentä, Steve Scott ja Steve Williams jättivät yhtyeen pian muodostaakseen Power Quest -yhtyeen. Yhtyeen esikoisalbumi, "Valley of the Damned" ilmestyi vuonna 2003 Noise Recordsin kautta.


title: DragonForce

text: Vuonna 2004 ilmestyi DragonForcen toinen albumi, "Sonic Firestorm". Herman Li kirjoittaa 2010 uudelleenmiksatussa versiossa, että hänen mielestään DragonForce löysi varsinaisen tyylinsä vasta tällä levyllä, vaikka se ei ollut heidän ensimmäisensä. Vuonna 2005 basisti Adrian Lambert lähti yhtyeestä keskittyääkseen perhe-elämään. Herman Li valittiin saman vuoden Metal Hammer Golden Gods -palkintogaalassa vuoden kitaristiksi. 9. toukokuuta 2006 DragonForce julkaisi kolmannen albuminsa "Inhuman Rampagen". Tyhjä basistin paikka korvattiin Frédéric Leclercqillä, josta tehtiin yhtyeen virallinen jäsen kiertueen jälkeen. "Inhuman Rampagen" kappale ”Through the Fire and Flames” on mukana -pelissä (2007), ja sitä on kutsuttu pelisarjan historian haastavimmaksi kappaleeksi. Yhtye julkaisi syyskuussa vuonna 2008 yhtyeen neljännen albumin: Ultra Beatdownin. DragonForce kävi äänittämässä singlen Heroes Of Our Time musiikkivideon Hämeenlinnan Rinkelimäen Jäähallissa kesäkuussa 2008. Heroes Of Our Time on myös mukana Skate 2-pelissä sekä NHL 10-pelissä. 22. tammikuuta 2009 yhtye julkaisi Ultra Beatdown albumin toisen singlen, " The Last Journey Home" Xbox Live-pelipalvelun kautta.


title: DragonForce

text: 9. maaliskuuta 2010 DragonForce ilmoitti kotisivuillaan laulaja ZP Theartin lähteneen yhtyeestä musiikillisten erimielisyyksien vuoksi. DragonForce on julkaissut ensimmäisen live-albuminsa "Twilight Dementia":n syyskuussa 2010. Yhtye on myös ilmoittanut työstävänsä uutta studio-albumia, joka tullaan julkaisemaan luultavasti vuonna 2011. Jäsenet odottavat innolla seuraavia albumeitaan.


title: DragonForce

text: Maaliskuussa 2011 DragonForce julkisti uuden vokalistinsa olevan brittiläinen 23-vuotias Marc Hudson.


title: DragonForce

text: Maaliskuussa 2014 DragonForce ilmoitti Youtube-kanavallaan, että yhtye julkaisee uuden albumin nimeltään Maximum Overload elokuussa 2014. Uuden albumin tuottajana toimii Jens Bogren, Maximum Overload on ensimmäinen albumi, jonka DragonForce tuottaa muualla kuin Isossa-Britanniassa, se nimittäin tuotetaan Fascination Studiosissa Örebrossä ja Varbergissä, Ruotsissa. Samalla he julkaisivat Defenders kappaleen demoversion.


title: DragonForce

text: DragonForce soittaa erittäin nopeaa metallia, jossa esiintyy blast beatia, joka ei ole yleistä power metalissa. Näistä syistä DragonForcen musiikkia kutsutaankin extreme power metaliksi.


title: DragonForce

text: DragonForcen musiikkityyliin kuuluvat erittäin nopea tempo sekä harmonia kitaristien ja kosketinsoittajan välillä. Kitaristit Herman Li ja Sam Totman ovat kumpikin sekä soolo- että komppikitaristeja. DragonForcen kitaraduo on tunnettu nopeudestaan ja äärimmäisistä taidoistaan, joista on huhuttu etteivät he soita oikeasti omia biisejään, vaan olisivat nopeuttaneet niitä tarkoituksellisesti studiossa, mutta väitteelle ei ole näkyviä todisteita. He toimivat myös taustalaulajina, kuten muutkin yhtyeen jäsenet.


title: DragonForce

text:
Herman Lin persoonallisiin soittotyyleihin kuuluu mm. kitaran nosto vibrakammesta sekä 360:n asteen hyppy korokkeelta toisen kitaristin, Totmanin tai basisti Frédéric Leclercqin kanssa.
Sam Totmanin voi nähdä kierimässä lavalla tai pomppimassa kosketinsoittajan tai Lin kanssa.
Rumpali Gee Anzalone pyörittelee rumpukapuloita taitavasti ja toimii taustalaulajana, kuten muutkin jäsenet.
Kosketinsoittaja Vadim Pružanov taas on tunnettu sooloistaan live-esiintymisissään, jotka hän soittaa usein kitaristien kanssa. Pružanovin persoonalliseen tyyliin kuuluu esimerkiksi kielellä soittaminen, hyppiminen ja pomppiminen lavalla.


DragonForce


title: Dark Angel (yhtye)

text: Dark Angel oli yhdysvaltalainen thrash metal-yhtye. Yhtye perustettiin Los Angelesissa ja sen ensimmäinen demo ilmestyi vuonna 1983. Yhtye hajosi 1990-luvun alussa, mutta se perustettiin uudelleen vuonna 2002 ja se hajosi taas vuonna 2005. Vuonna 2003 Dark Angel teki nauhoituksia täyspitkää levyä varten tauon jälkeen, mutta laulaja Ron Rinehartin vammauduttua vakavasti levyn lauluja ei saatu nauhoitettua, eikä levyäkään siten ole julkaistu. Ainoa kyseisistä sessioista julkaistu kappale on Metallica-cover Creeping Death, joka ilmestyi sekä itsenäisenä singlenä että Metallica-tribuutilla Metallic Attack - The Ultimate Tribute.


title: Dark Angel (yhtye)

text:
Yhtyeen jäsenistä on rumpali Gene Hoglan miltei ainoa, jonka muusikonura on jatkunut aktiivisena näihin päiviin asti.
Studioalbumit


title: Dark Angel (yhtye)

text: Livealbumit


title: Dark Angel (yhtye)

text: Kokoelma-albumit


title: Dark Angel (yhtye)

text: Demot


title: Dark Angel (yhtye)

text: Singlet


title: Dark Angel (yhtye)

text: Videot


title: Dark Angel (yhtye)

text: Muut esiintymiset


title: Mira-tähti

text: Mira-tähti on tyypillinen pitkäjaksoinen muuttuja. Mira-tähdet ovat hyvin punaisia, spektriluokkiin M, C tai S kuuluvia tähtiä. Kirkkaus vaihtelee yli 100 vuorokauden jaksoissa yli 1 magnitudin verran. Mira-tähtien perustyyppi on Omikron Ceti eli Mira. Mira-tähdet ovat suosittuja tähtitieteen harrastajien havaintokohteita.


title: Mira-tähti

text: Mira-tähtien massat ovat alle 2 auringon massaa ja kirkkaudet tuhansia aurinkoja, mutta niillä on ympärillään laaja kaasu- ja pölyvaippa. Mira-tähtien säteen ja lämpötilan vaihtelu johtuu tähden säteittäisestä sykkimisestä. Mira-muuttujat muistuttavat rakenteeltaan ja valonvaihtelultaan toisiaan, mutta niissä on huomattavia eroja iän, massan, kemiallisen koostumuksen ja sykkimistyypin osalta. Esimerkiksi R Leporis on hiilipitoinen tähti. Kun tähden lämpötila laskee, hiili tiivistyy ja himmentää huomattavasti tähtien valoa. Muutamat Mira-tyypin tähdet ovat luonnollisia maserlähteitä. Eräs Mira-tähtien alalaji vaihtaa jaksoaan ajan mukana kasvattaen jaksoaan jopa kolminkertaiseksi kymmenien - satojen vuosien ajaksi. Tämän uskotaan johtuvan siitä, että tähden sisällä tulee jokin kerros niin kuumaksi, että siinä alkaa fuusioreaktio, jolloin tähden rakenne muuttuu. Ilmiötä kutsutaan lämpöpulssiksi. Nämä ovat tuhansien vuosien kestoisia ja siten harvinaisia asymptoottihaarassa muutaman miljoonan vuoden viettäville tähdille. Tähtien jaksojen muutokset johtuvat tähtien vaippojen ominaisuuksista. Khii Cygni on prototyyppi eräälle Mira-tähtien alalajille.


title: Mira-tähti

text: Mira-tähtiä ympäröi kaasu- ja pölyvaippa, jonka sisäosissa noin 500–1 500 kelvinin lämpötilassa tapahtuu huomattavaa pölyn tiivistymistä. Itse tähtien pinnalla esiintyy atomaarisia ja molekulaarisia aineita. Häkä CO on pysyvä jo 3 000 kelvinin lämpötilassa tähden pinnalla. Mira-tähtien pölynmuodostuksessa piimonoksidi SiO ja magnesiumsulfidi MgS sekä atomaarinen magnesium Mg ja rauta Fe yhdistyvät silikaateiksi, joissa on SiO-ryhmiä. Rengasmaisia hiiliyhdisteitä syntyy karbideista SiC ja asetyleenistä CH. Lopulta syntyy polyakromaattisia PAH-yhdisteitä, joista taas muodostuu grafiittia. Kun pölyvaippa paksunee, tähteä ei enää nähdä. Vaippa virtaa ulospäin tähden sykkimisen ja säteilyn takia, ja tähdestä tulee OH/IR-tähti, jossa on muun muassa hydroksyylin ja veden sekä piioksidin maseremissio. Mira-tähden vaippa laajenee 30 km/s, ja massakato tähdestä on 1/100 000 Auringon massaa vuodessa. Hiilipitoisissa hiilitähdissä ei havaita masereita vaan esimerkiksi molekyylien CS, SiS ja SiC säteilyä. Tähtienvälinen pöly siirtyy punaisista jättiläisistä tähtienväliseen avaruuteen. Punaiset jättiläiset ovat merkittävin tähtienvälisen aineen lähde.


title: Ohjaskelkkailu

text: Ohjaskelkkailu on kelkkailu-urheilua, jossa kelkan kyydissä ollaan selällään jalat menosuuntaa kohti. Ohjaskelkkailussa kilpaillaan sekä yksin että pareina. Ohjaskelkkailun kansainvälinen erikoislajiliitto on FIL "(Fédération Internationale de Luge de Course)".


title: Ohjaskelkkailu

text: Ohjaskelkkailua harrastetaan sekä kalliilla keinoradoilla, joita on koko maailmassa vain 17, että edullisemmilla luonnonjääradoilla. Olympialaisten ohjelmassa on vain keinorataversio, mutta lajiliitto yrittää saada myös luonnonratakelkkailua viralliseen kisaohjelmaan.


title: Ohjaskelkkailu

text: Tiettävästi ensimmäinen ohjaskelkkakilpailu laskettiin Klostersissa, Sveitsissä vuonna 1883. Lajin kanta-aluetta onkin saksankielinen Keski-Eurooppa ja Italia. Sveitsissä tosin nykyaikana keskitytään enemmän rattikelkkailuun.


title: Ohjaskelkkailu

text: Ensimmäiset lajin Euroopan-mestaruuskilpailut järjestettiin vuonna 1914 ja maailmanmestaruuskilpailut keinoradalla vuonna 1955 Oslossa. Vuodesta 1935 ohjaskelkkailu kuului kansainvälisen kelkkailuliiton FIBT:n ohjelmaan, mutta vuonna 1957 perustettiin erikoislajiliitto FIL. Olympialaisten ohjelmassa ohjaskelkkailu oli ensimmäistä kertaa 1964 Innsbruckissa.


title: Ohjaskelkkailu

text: Vuoden 1972 talviolympialaisissa Japanin Sapporossa parikilpailussa Itä-Saksan ja Italian kelkoille mitattiin sekunnin sadasosan tarkkuudella sama yhteisaika, ja kultamitali jouduttiin jakamaan. Siitä lähtien ajat on ohjaskelkkailussa mitattu sekunnin tuhannesosan tarkkuudella.


title: Ohjaskelkkailu

text: Toisin kuin skeletonissa ja rattikelkkailussa, joissa lähdössä vauhti kiihdytetään juoksemalla ja hyppäämällä kelkan kyytiin, ohjaskelkkailussa kelkkailijat istuvat jo valmiiksi kelkkansa kyydissä, ja liikkeelle lähdetään riuhtaisemalla käsillä lähtöpaikan sivuilla olevista kahvoista, minkä jälkeen piikkihansikkailla kauhotaan lisää vauhtia jään pinnasta. Kelkassa ei ole jarruja, ja sen ohjaaminen tapahtuu pohkeen ja olkapään liikkeillä. Aikaisemmin käytettiin etuosan jalaksiin kiinnitettyä remmiä, mutta sen hyöty osoittautui kyseenalaiseksi 1976 Innsbruckin olympialaisten jälkeen, Itä-Saksan kelkkailijoiden vietyä voiton ohjaamalla kelkkaa lähes pelkästään vartalonliikkeillä.


title: Ohjaskelkkailu

text: Vuoden 1964 olympialaisissa, joissa laji oli ensimmäistä kertaa mukana kisaohjelmassa, vakiintui kilpailulajeiksi miesten ja naisten yksittäis- sekä parikilpailut. Vuodesta 1994 lähtien on parikilpailu ollut avoin kummallekin sukupuolelle, mutta naisosanottajia ei ole ilmaantunut. Lajin maailmanmestaruuskilpailuissa saatetaan järjestää joukkuekilpailuja, joissa on mukana kustakin maasta yksi mies- ja naislaskija sekä parikelkka.


title: Ohjaskelkkailu

text: Kansainvälisissä kilpailuissa lasketaan yksittäis- ja parikilpailuissa kaksi laskua, joiden yhteisaika ratkaisee lopputuloksen. Poikkeuksellisesti kuitenkin olympialaisissa lasketaan yksikkökelkoissa kahden päivän aikana neljä laskua. Kilpailujen pakkasraja on –25 °C.


title: Ohjaskelkkailu

text: Yksilökelkka saa maksimissaan painaa 23 kilogrammaa ja kaksikkokelkka 27 kilogrammaa. Kelkkailijoiden maksimipainoa ei ole määritelty, mutta alle 180 kilogrammaa painavat parit, alle 90 kilogrammaa painavat miehet ja alle 75 kilogrammaa painavat naiset saavat käyttää lisäpainoliiviä. Parikilpailussa painavampi kilpailija makaa päällimmäisenä. Kelkan jalakset on valmistettu teräksestä. Jalasten lämmittäminen on kielletty. 1968 olympialaisissa Grenoblessa sijoille 1, 2 ja 4 laskeneet Itä-Saksan kelkat hylättiin, koska myöhemmin paljastui, että jalaksia oli lämmitetty.


title: Ohjaskelkkailu

text: Ohjaskelkkailijat käyttävät ihonmyötäistä haalaria, jotta ilmanvastus saataisiin mahdollisimman pieneksi. Myös visiirillä ja leukasuojuksella varustettu kypärä on pakollinen varuste, sillä nopeudet saattavat kohota 140 kilometriin tunnissa. Kelkkailijan käsineissä on erityiset piikit, joilla kauhotaan lähdössä vauhtia jään pinnasta.


title: Ohjaskelkkailu

text: Radan pituuden tulee olla miehillä 1 000–1 300 metriä ja naisilla 800–1 050 metriä.Luonnonratakelkkailu on keinoratoja halvempi vaihtoehto. Luonnonradat muistuttavatkin huippunopeiden keinojäärännien sijaan enemmänkin normaaleja pulkkamäkiä. Luonnonratakelkkailun kilpailusarjat ovat samat kuin keinoratakelkkailussa.


title: Ohjaskelkkailu

text: Luonnonradoilla kelkan maksimipaino on 11–14-vuotiailla 12 kg ja 15-vuotiaista ylöspäin 14 kg. Yli 15-vuotiaiden parikelkan maksimipaino on 20 kg.


title: RR Lyrae

text: RR Lyrae on kirkkaudeltaan muuttuva sykkivä tähti Lyyran tähdistössä. Sen mukaan on nimetty tietynlaiset muuttuvat tähdet. Sillä on noin 13 tunnin jakso, ja sen suhteellinen kirkkaus vaihtelee välillä 7—8 magnitudia. RR Lyrae -tyyppiset muuttujat ovat tärkeitä standardikynttilöitä.


title: RR Lyrae

text: RR Lyraen etäisyys oli pitkään epävarma, mutta vuonna 2002 Hubble mittasi sen etäisyydeksi viiden prosentin tarkkuudella 854 valovuotta. Etäisyyden perusteella laskettu absoluuttinen kirkkaus on 0,61 magnitudia, noin 49 kertaa auringon kirkkaus.


title: RR Lyrae

text: Koska RR Lyrae -tyyppiset muuttujat ovat toistensa kaltaisia, niin niitä on suhteellisen helppo käyttää etäisyyden mittaamiseen. Kaikki RR Lyrae -tyyppiset tähdet sykkivät 9—24 tunnin jaksoissa, ja niiden keskimääräinen absoluuttinen kirkkaus on noin 0,75 magnitudia, noin 40 tai 50 auringon kirkkautta.


title: RR Lyrae

text:
Valonvaihtelu on 0,3—2 magnitudia, keskimäärin 1,0 magnitudia.
Vaihtelu muuttuu nopeaan tahtiin, koska on monia sykkimisjaksoja toistensa päällä.
Näiden tähtien massa on vain 0,5—0,7 Auringon massaa tai hieman yli Auringon massan, eli ne ovat kevyitä tähtiä.


title: RR Lyrae

text:
RR Lyrae -muuttujat jaetaan alalajeihin RRab, RRc ja RRd.
RRc-tähdillä on lyhyt jakso, ja RRd-tähdet ovat kaksitilaisia sykkijöitä.
RR Lyrae -tähdet ovat suunnilleen samanmassaisia ja samanikäisiä, aloittamassa heliumin polttamista ytimessään.
Ne ovat vanhoja, vähämetallisia populaatio II:n tähtiä.


title: RR Lyrae

text: RR Lyrae -tyyppiset muuttujat ovat yleisempiä kuin kefeidit mutta vähemmän kirkkaita.


title: Huutopussi

text: Huutopussi on kahden, kolmen tai neljän hengen korttipeli.


title: Huutopussi

text: Pakasta on poistettu pienet, eli kortit 2–5 kaikista maista. Peliä pelataan joukkuepelinä (2+2) tai yksilöinä (2 tai 3 pelaajaa). Pelin perusidea on sama kuin bridgessä.


title: Huutopussi

text: Peli on saanut nimensä lupauskierroksesta, missä luvataan (= huudetaan) pistemäärä mikä pyritään pitämään. Pelin kulku on lähes identtinen marjapussin kanssa, mutta pistelasku on erilainen. Jos ei onnistu keräämään huutonsa edestä pisteitä, saa huutonsa verran miinuspisteitä. Siksi kannattaa tarkoin miettiä, kuinka paljon huutaa.


title: Huutopussi

text: Pelin valttimaiden arvojärjestys on seuraava: pata, risti, ruutu, hertta; hertan ollessa korkea-arvoisin. Valtin tekemällä saa pisteitä seuraavasti: hertta 100, ruutu 80, risti 60 ja pata 40. Valtin tehdäkseen tarvitsee ns. vahvan ajon (pyytämällä jotain maata saa tikin) ja lisäksi valtiksi aikomansa maan kuninkaan ja rouvan.


title: Huutopussi

text:
Kortit on pisteytetty seuraavasti: A: 11 pistettä, 10: 10 pistettä, K: 3 pistettä, Q: 2 pistettä J: 1 pistettä. Viimeisen tikin voittanut saa 20 pistettä. Jokaisen tikin voittamalla saa pisteitä 140 (ei valtteja, kaikki kortit pelissä eli pelaajia 3 tai 4).
Yksinkertaisemman pistelaskutavan mukaan kuvakorteista saa 5 pistettä, ässästä 15 ja 10:stä 10 pistettä. Valtin tekemällä saa pisteitä seuraavasti: hertta 100, ruutu 80, risti 60 ja pata 40.


title: Huutopussi

text: Pelin voittaa se joukkue joka kerää ensimmäisenä yli 500 pistettä.


title: Huutopussi

text: Jakaessa jaetaan kortit tasan, mutta keskelle jaetaan kolme (kolmin- tai kaksinpeli) tai neljä (nelinpeli) korttia huudon potiksi kuvapuoli alaspäin. Jakajasta seuraava henkilö aloittaa huutamisen. Huuto aloitetaan vähintään 50 pisteestä korottaen viiden pisteen tarkkuudella, ja yleisimmin korkein huuto on noin 120 pistettä, vaikka toisinaan voidaan huutaa jopa yli 200 tai joskus 300 pisteen huutoja. Suurin mahdollinen saatava pistemäärä on kolminpelissä 380 (hertta-, ruutu- ja ristivaltti ja kaikki pisteet) ja nelinpelissä 400 pistettä (edellä mainitut sekä myös patavaltti). Huutajan täytyy lyödä pöytään ässä tai jos ei ole ässää lyödään pata jos ei ole pataa saa lyödä minkä tahansa kortin. Muiden pitää lyödä samaa maata ja pelissä on yliottopakko (eli jos pystyy voittamaan kortin, se on pakko tehdä. keskelle jaetut kortit saa se joka voittaa ensimmäisen ajon. Kaksin- ja kolminpelissä kortit näytetään kaikille, mutta nelinpelissä (jossa kumpikin parin osapuoli saa kaksi korttia) kortteja ei näytetä. Nelinpelissä voidaan myös pelata ilman keskipakkaa, jolloin ensimmäisen tikin voittajan pari antaa neljä valitsemaansa korttia parillensa, jolloin ensimmäisen tikin voittaja antaa neljä omistaan takaisin (ns. vaihtopeli). Jos keskipakka on jaettu, laitetaan pois niin monta korttia kuin on saanutkin. Poislaitetut kortit menevät omaan tikkikasaan ja ne lasketaan loppupisteisiin. Pois ei saa laittaa ässää tai kymppiä (mutta parillensa saa antaa). Tämän jälkeen se kenelle huuto on jäänyt saa vielä korottaa huutoansa.


title: Huutopussi

text: Mahdollisen korotuksen jälkeen pelataan vielä yksi tikki, jonka edellisen tikinvoittanut aloittaa. tämän jälkeen saa vasta tehdä valtin. Muiden pitää lyödä samaa maata ja pelissä on yliottopakko (eli jos pystyy voittamaan kortin, se on pakko tehdä). Paripelissä tikin saanut pelaaja voi kysyä pariltaan, onko tällä jotain tiettyä puolikasta (esim. "onko herttapuolta?") tai kokonaista. Kokonainenhan muodostuu kuninkaasta ja rouvasta jotka ovat samaa maata. Pari voi valehdella eli pimittää puolisonsa vaikka sellainen olisikin, jos kyseinen valtti ei sopisi hyvin muiden korttien kanssa, mutta silloin hän ei enää samassa erässä tehdä maasta valttia eikä kysyttäessä saa vastata eri tavalla. Jos valtti tehdään, se voittaa kaikki muut maat, mutta sitä saa pelata vain, jos eteen lyötyä maata ei ole.


title: Huutopussi

text: Erän jälkeen lasketaan pisteet ja ne pyöristetään viiden pisteen tarkkuudelle. Huutanut joukkue ei saa kuin huutonsa vaikka saisi enemmän, mutta muut saavat niin paljon kuin korttien, lopetuksen ja valttien pistemäärä on yhteensä. Huutaneen joukkueen on saatava vähintään tasan huutonsa (esim. tasan 120), eli 119 ei riitä huutoon, vaikka se pyöristetäänkin 120:een. Jos huutanut henkilö/pari ei saa huutoaan, hän tippuu saman verran kuin on huutanut. Jos hän tai pari ei edes saa kiinni, pudotus on kaksinkertainen. Jos hän tai jompi kumpi parista laittaa väärän määrän kortteja pois, tippuvat he myös. Suurin pudotus on, jos ei saa pistemäärää, ei edes kiinni ja on laittanut väärän määrän kortteja pois, koska silloin pudotus on nelinkertainen. Huutaja tippuu korotetun määrän. Muut kuin huutaja/-joukkue tippuvat huudon (siis korotetun) verran, jos eivät saa kiinni. Jos joutuu -500 pisteeseen, on huutokiellossa eikä saa siten huutaa ennen kuin on päässyt alle 500 miinukseen. Jos pari joutuu huutokieltoon, ei kumpikaan saa huutaa.


title: Huutopussi

text: Ensin 500 saanut joukkue voittaa, ellei kumpikin (tai monta henkilöä) pääse 500 pisteeseen tai yli yhtä aikaa. Silloin se henkilö/joukkue joka menee enemmän yli voittaa. Jos kolminpelissä henkilö a huutaa ja henkilöt b ja c pääsevät kummatkin 500 pisteeseen, huudon ottanut on voittaja.


title: Sähkömagneettinen induktio

text: Sähkömagneettinen induktio on fysiikan perusilmiö, jossa muuttuva magneettikenttä indusoi sähköiseen johteeseen sähkömotorisen voiman. Kun johdinsilmukka on muuttuvassa magneettikentässä, silmukkaan syntyy sähkömotorinen voima, jonka suuruus on yhtä suuri kuin silmukan lävistävän magneettivuon muutosnopeus:


title: Sähkömagneettinen induktio

text: missä formula_2 on indusoituva sähkömotorinen voima ja formula_3 on silmukan lävistävä magneettivuo.


title: Sähkömagneettinen induktio

text: Miinusmerkki johtuu Lenzin laista, jonka mukaan indusoituneen jännitteen polariteetti on sellainen, että se pyrkii synnyttämään johdinsilmukkaan sellaisen sähkövirran, jonka synnyttämä magneettivuo silmukan sisällä kumoaa ulkoisen magneettikentän muutoksen.


title: Sähkömagneettinen induktio

text: Mikäli vuontiheys "B" on vakio silmukan sisällä niin vuo on


title: Sähkömagneettinen induktio

text: missä formula_5 on silmukan poikkipinta-ala ja formula_6 on silmukan läpi kulkevan magneettivuon tiheys.


title: Sähkömagneettinen induktio

text: Monikierroksisen johdinsilmukkaan eli kelaan indusoituva jännite on verrannollinen kelan silmukoiden läpi kulkevan yhteenlasketun kokonaisvuon muutosnopeuteen. Siksi "N"-kierroksiseen kelaan indusoituva jännite voidaan kirjoittaa muotoon


title: Sähkömagneettinen induktio

text: missä "A" on kelan poikkipinta-ala ja "B" on kelan läpi kulkevan magneettivuon tiheys.


title: Sähkömagneettinen induktio

text:
Sähkömagneettinen induktio on tärkeä ilmiö sähkötekniikassa ja sähkömagneettisissa energiamuuntimissa kuten generaattoreissa ja muuntajissa.
Näissä muuttuva magneettikenttä indusoi käämiin jännitteen, joka taas synnyttää suljettuun virtapiiriin virran.


title: Delta Cephei

text: Delta Cephei on Kefeuksen tähtikuviossa oleva kirkkaudeltaan muuttuva, sykkivä tähti. Se on kefeidien prototyyppi. Delta Cephein kirkkaus vaihtelee välillä 3,6–4,3. Tähden sykkimisjakso on 5,36634 päivää. Koska tähden pintalämpötila muuttuu, sen spektriluokka muuttuu välillä F5–G3.


title: Alain Robert

text: Alain Robert (s. 7. huhtikuuta 1962 Valence, Ranska) on kiipeilijä, joka on tullut tunnetuksi kiipeilystään korkeissa kaupunkiympäristön rakennuksissa.


title: Alain Robert

text: Robert on yksin kiipeilevä vuoristokiipeilijä, joka on tullut kuuluisaksi kiipeillessään eri kaupunkien korkeiden rakennusten huipulle mukaan lukien sileäpintaisia lasitettuja pilvenpiirtäjiä. Hän on saanut kiipeilijän kyvystään lempinimen "Hämähäkkimies" (). Hän ei tavallisesti käytä kiipeillessään erikoisvälineitä. Hän on kiivennyt yli 85 suureen rakennukseen ympäri maailmaa. Niiden joukossa on maailman korkeimpia rakennuksia.


title: Alain Robert

text: Robert aloitti kiipeilyn ollessaan nuori poika, kiipeillen vuorenjyrkänteellä kotinsa lähellä. Rakennuskiipeily alkoi 12 vuoden iässä, kun hän unohti avaimet kotiinsa. Sen sijaan, että hän olisi jäänyt odottamaan vanhempiensa paluuta kotiin, hän kiipesi rakennuksen ulkoseinää pitkin kotiin kahdeksanteen kerrokseen.


title: Alain Robert

text: Robert on kohdannut kaksi onnettomuutta 19 ja 20 vuoden iässä, jolloin hän putosi 15 metriä ja sai lukuisia luunmurtumia. Lääkäri arvioi hänet 66 prosentin asteen vammaiseksi ja kertoi hänelle, ettei hän pystyisi enää kiipeilemään. Kuitenkin kuuden kuukauden jälkeen hän palasi kiipeilemään. Hän asetti tavoitteekseen vaativimpia kiipeilykohteita ja kehitti jatkuvasti taitojaan. Hän hioi vuorikiipeilijän taitojaan Ranskan Alpeilla ennen paluuta kiipeilijäksi rakennuksiin.


title: Alain Robert

text: Koska hänelle ei ole myönnetty lupaa kiipeilyyn korkeissa rakennuksissa, Robert saapuu kiipeilykohteeseen yllättäen, tavallisesti aamunkoitteessa. Hän on joutunut pidätetyksi lukuisissa maissa, kun poliisi on ollut odottamassa rakennuksen huipulla. Pidätys ja kuulustelu ovat olleet lähinnä muodollisuuksia, ja hänet on aina vapautettu. Hän on 165 cm pitkä eli suhteellisen lyhyt ja tämän lisäksi kevyt, mikä antaa hänelle ketteryyttä kiipeilyyn. Joskus hänellä on mukanaan kiipeillessään pieni pussi vyötäröllä, jossa on magnesiumjauhoa hien sitomiseksi.


title: Alain Robert

text: Robert sai maailmanlaajuista huomiota yrittäessään Malesian pääkaupungissa Kuala Lumpurissa kiivetä maailman korkeimmaksi rakennukseksi valmistumaisillaan olevan Petronas Towersin huipulle. 20. maaliskuuta 1997 Robert aloitti kiipeämisen 88-kerroksiseen rakennukseen. Malesian viranomaiset olivat kuitenkin osanneet odottaa hänen saapumistaan. Poliisi veti Robertin ikkunasta sisään 60. kerroksen kohdalla ja pidätti hänet vain 28 kerrosta ennen päämäärää.


title: Alain Robert

text: Robert kiipesi Chicagon Sears Toweriin vuonna 1999. Rakennus käsittää 110 kerrosta ja on päällystetty lasilla ja teräksellä. Viimeiset 20 kerrosta olivat haastavia, koska pilvien tuoma kosteus vaikeutti huomattavasti kiipeämistä. Hidas ja vaarallinen kiipeäminen eivät estäneet Robert'in suoritusta, vaan hän ylitti eteen tulleen haasteen ja saavutti rakennuksen huipun. Joulukuussa 2004 Robert kiipesi maailman korkeimman rakennuksen Taipei 101:n huipulle ja maaliskuussa 2011 Robert nousi Dubaissa sijaitsevan 828-metrisen Burj Khalifa -pilvenpiirtäjän huipulle kuudessa tunnissa.


title: Alain Robert

text: Alain Robert on kiivennyt myös Hotelli Ilveksen katolle Tampereella.


title: Alain Robert

text: Alain Robert on naimisissa Nicolen kanssa ja hänellä on kolme lasta.


title: W Virginis -tähti

text: W Virginis -tähti on tavallista kefeidiä himmeämpi sykkivä tähti. W Virginis -tähdet ovat vähämetallisia vanhoja populaatio II:n sykkiviä tähtiä.


title: Kääpiökefeidi

text: Kääpiökefeidit, joihin kuuluvat Delta Scuti -tähdet ovat RR Lyrae -tähtiä himmeämpiä ja sijaitsevat pääsarjan tähtien yläpuolella. Valonvaihtelu on nopeampaa ja pienempää kuin klassisissa kefeideissä. Jakso on 0,05–7 päivää ja valonvaihtelun suuruus alle 1 magnitudia. Spektri on A–F. Valokäyrässä on monesti aaltoilua, joka johtuu ylijaksoista.


title: Delta Scuti -tähti

text:
Delta Scuti -tähti on eräs kääpiökefeidien alalaji.
Kirkkauden muutokset johtuvat sekä säteittäisistä että ei-säteittäisistä muutoksista tähdessä.
Kirkkaus vaihtelee korkeudella 0,003–0,9 magnitudia
V-alueella muutaman tunnin jaksoissa, kirkkaudenvaihtelun jakso ja korkeus voi vaihdella suuresti.
Nämä tähdet ovat A0–F5 -tyypin pääsarjan tähtiä ja jättiläisiä. Delta Scutin kirkkaus vaihtelee
+4,60 – +4,79 jaksolla 4,65 päivää.
Muita tähän ryhmään kuuluvia tähtiä ovat Denebola ja Beta Cassiopeiae sekä Delta Serpentis.


title: Beta Cephei -tähti

text: Beta Cephei -tähti on sykkivien muuttujien tyyppi, joiden kirkkaus vaihtelee 0,01–0,3 magnitudin verran 0,1–0,6 vuorokauden jaksolla. Spektriluokka on B1-B3 III. Näiden tähtien sykkimisen syytä ei tunneta. Prototyyppitähden Beta Cephein kirkkauden vaihtelu on +3,16 – +3,27 jaksolla 4,57 tuntia. Tähän ryhmään kuuluvat myös Merope ja Sigma Scorpii.


title: Beta Cephei -tähti

text: Beta Cephei -tähtiä ei pidä sotkea Delta Cephei -tähtiin eli kefeideihin.


title: Poznań

text: Poznań () on kaupunki Wartajoen varrella Länsi-Puolassa. Se on Ison-Puolan voivodikunnan pääkaupunki ja yksi Puolan vanhimmista kaupungeista. Kaupungissa asuu noin 557 000 ihmistä (2008).


title: Poznań

text: Kaupunki liitettiin Puolan toisessa jaossa 1793 Preussiin, jossa se toimi Posenin provinssin pääkaupunkina. Poznań palasi osaksi Puolaa maan itsenäistyessä uudelleen ensimmäisen maailmansodan lopussa 1918–1919.


title: Poznań

text: Väkijoukot osoittivat 28. kesäkuuta 1956 Poznańissa ensimmäistä kertaa Puolassa laajasti mieltä kommunistihallintoa vastaan. Poznańin kansannousu kukistettiin verisesti, mutta se oli kuitenkin alkusoittoa maan stalinistisen hallinnon lopulle ja Władysław Gomułkan uudistusmielisemmän hallituksen muodostamiselle lokakuussa 1956.


title: Poznań

text: Kaupungin katedraaliin on haudattu useita Puolan varhaisimpia johtajia. Nykyään Poznań on tärkeä kaupan, teollisuuden ja sivistyksen keskus. Se on Puolan viidenneksi suurin kaupunki ja neljänneksi suurin teollisuuskeskus.


title: Poznań

text: Kaupungissa sijaitseva Uniwersytet Ekonomiczny w Poznaniu (ent. Akademia Ekonomiczna w Poznaniu, ) on Puolan merkittävimpiä kauppakorkeakouluja.


title: Poznań

text: Poznańilla on lukuisia ystävyyskaupunkeja:


title: RS Canum Venaticorum -tähti

text: RS Canum Venaticiorum -tähti on muuttuva tähti, jotka ovat ns. kontaktikaksoistähtiä, joissa tähtien kaasukehät, kromosfäärit, ovat yhdistyneet ja hyvin aktiivisia. Kirkkauden vaihtelut ovat 0,2 magnitudia, jotkut näistä ovat pimennysmuuttujia.


title: RS Canum Venaticorum -tähti

text: RS Canum Venaticiorum -ryhmään kuuluvat Epsilon Ursae Minoris, Lambda Andromeda, Xi Ursae Majoris ja Zeta Andromedae.


title: Mu Cephei

text:
Myy Cephei (μ Cephei, μ Cep) tai "Granaattitähti" on vanhalta nimeltään "Erakis". Granaattitähdeksi tämän tähden nimesi Sir William Herschel vuonna 1783. Tähti on hyvin punainen, koska
se on viileä ja spektriluokkaa M2Iae. Tähden valoa punertaa välissä oleva avaruuspöly, joka sirottaa sinistä valoa. Tähti on joko kirkas ylijättiläinen tai himmeä hyperjättiläinen.


title: Mu Cephei

text: Granaattitähti on myös hyvin kookas ja valovoimainen ylijättiläinen ja kirkkaudeltaan muuttuva sykkivä tähti, joka on esikuvana Myy Cephei -tyyppisille muuttujille. Tähden etäisyys on 2 700 valovuotta ja sen kirkkaus 250 000–350 000 Auringon kirkkautta. Näennäinen kirkkaus vaihtelee välillä 3,53–5,1 magnitudia 2,5–3 vuoden jaksoissa, kun taas keskimäärin kirkkaus on 4,23 ja vaihtelun korkeus vain 1,67, joka ajoittain kasvaa huomattavasti suuremmaksi. Tähti on puolisäännöllinen muuttuja tyyppiä SRC. Myy Cephei on pienen amplitudin (valonvaihtelun voimakkuuden) punainen muuttuja. Tähteä ympäröi vesihöyrykerrostuma.


title: Mu Cephei

text: Vaihtelujaksot ovat 850 ja 4 400 päivää. Tähdellä saattaa olla 730 päivän ja 920 päivän jaksot.


title: Mu Cephei

text: Tähti on eräs suurimmista tunnetuista tähdistä, läpimitaltaan 1 650 Auringon sädettä. Jos Granaattitähti olisi Auringon paikalla, se ulottuisi Jupiterin ja Saturnuksen ratojen väliin. Tähden massa lienee 20–25 Auringon massaa. Tähti polttaa luultavasti fuusioreaktiossa heliumia hiileksi ja on lähellä supernovaräjähdystä.


title: Tupac Shakur

text: Tupac Amaru Shakur (16. kesäkuuta 1971 Harlem, Manhattan, New York, Yhdysvallat – 13. syyskuuta 1996 Las Vegas, Nevada, Yhdysvallat) oli yhdysvaltalainen hip hop -artisti ja näyttelijä. Shakur käytti artistinimenään lyhennettä 2Pac (joskus myös pelkästään Pac) ja yhdellä albumilla myös nimeä Makaveli. Hän oli osa Thug Life ja Outlawz -yhtyeitä.


title: Tupac Shakur

text: Shakur syntyi New Yorkissa mutta siirtyi Baltimoren kautta Kaliforniaan ollessaan nuori. Köyhistä oloista ponnistanut Shakur julkaisi esikoisalbuminsa "2Pacalypse Now" vuonna 1991 ja debytoi pääosan näyttelijänä vuoden 1992 elokuvassa "Juice". Hänen toinen studioalbuminsa "Strictly 4 My N.I.G.G.A.Z..." (1993) nosti hänet tähdeksi. Kolmannen sooloalbuminsa "Me Against the World" (1995) jälkeen Shakurin uraa leimasi tuolloinen julkinen riita rap-kulttuurissa länsi- ja itärannikon välillä. Vuonna 1996 julkaistiin Shakurin tupla-albumi "All Eyez on Me", josta tuli hänen menestynein levynsä. Myöhemmin samana vuonna hän menehtyi tultuaan ammutuksi Las Vegasissa vain 25-vuotiaana, hieman ennen ""-albumin julkaisua. Tämän jälkeen Shakurin jäljelle jääneestä materiaalista on tehty useita postuumisti julkaistuja albumeita.


title: Tupac Shakur

text: Guinness World Recordsin mukaan Shakur on eniten levyjä myynyt rap-artisti maailmassa: levyjä on myyty Yhdysvalloissa yli 50 miljoonaa kappaletta ja maailmanlaajuisesti yli 75 miljoonaa kappaletta. Todellisuudessa lukemat ovat suuremmat, koska Shakurin levyistä ei ole enää vuosiin pidetty tarkkaa kirjaa.


title: Tupac Shakur

text: Shakur oli MTV:n järjestämän äänestyksen kaikkien aikojen parhaimpien MC:den listalla sijalla kaksi. Hän sijoittui "Vibe"-lehden kaikkien aikojen parhaimman rap-artistin äänestyksessä sijalle 1. Rolling Stone valitsi hänet kaikkien aikojen 86:nneksi parhaaksi artistiksi. Tupacille on omistettu lukuisia lauluja muun muassa Meek Millin ja Rick Rossin ”Tupac back” sekä Naughty by Naturen tekemä ”Mourn You Till I Join You” kappale.


title: Tupac Shakur

text: Tupac Amaru Shakur syntyi köyhään perheeseen New Yorkin itä-Harlemissa Manhattanilla. Hänen äitinsä Afeni Shakur oli Mustien panttereiden jäsen. Hän antoi pojalleen ensin nimeksi Lesane Parish Crooks, mutta muutti nimen hyvin pian intiaanivapaustaistelijan mukaan Tupac Amaru Shakuriksi, joka on siis hänen virallinen ja oikea nimensä.


title: Tupac Shakur

text: Shakur eli lapsuutensa ilman isää. Hänellä oli sisarpuoli Sekyiwa Shakur ja äitinsä uuden avioliiton kautta myös velipuoli Mopreme Shakur, joka on myös luonut uraa rap-artistina. Shakur aloitti räppäämisen 15-vuotiaana, mutta jo sitä ennen hän oli kirjoittanut runoja. Hänellä ei lapsuudessaan ollut jengi- tai rikollistaustaa. Shakur sanoi dokumentissa "", että lapsuus naisvaltaisessa perheessä sai hänet kunnioittamaan naisia. Tämä näkyi muun muassa kappaleissa ”Dear Mama” ja ”Keep Ya Head Up”, joista ensimmäinen on ylistys hänen äidilleen, mutta myös muille äideille.


title: Tupac Shakur

text: Perhe muutti ensin Baltimoreen Marylandiin, minkä jälkeen Shakurin taiteellisuus alkoi ilmetä. Koulussa hän opiskeli muun muassa balettia, runoutta, jazzia ja näyttelemistä. Siellä hän tutustui Jada Pinkettiin ja muodosti hänen kanssaan läheisen ystävyyssuhteen joka kesti Shakurin kuolemaan saakka. Myöhemmin perhe muutti Marin Cityyn Kaliforniaan lähelle San Franciscoa. Shakur muutti pois kotoa 17-vuotiaana saatuaan tietää äitinsä käyttävän crack-huumetta. Tästä ei kuitenkaan tullut mitään. Sen jälkeen Shakur tutustui manageri Leila Steinbergiin, joka oli kuullut hänen musiikkiaan ja vakuuttunut taidoista. Steinberg esitteli Shakurin rap-ryhmä Digital Undergroundin keulahahmo Shock G:lle. Shock G otti Shakurin mukaan ryhmäänsä ensin tanssijaksi ja roudariksi. Työ ei ollut loisteliasta, mutta hän pääsi mukaan isompiin rap-piireihin ja keikoille muun muassa New Yorkiin.


title: Tupac Shakur

text: Shakurin rap-ura alkoi Digital Underground -yhtyeessä. Shakur esiintyi ensimmäistä kertaa yhtyeen kanssa vuonna 1991 julkaistussa kappaleessa ”Same Song”, josta kuvattiin myös musiikkivideo. Myöhemmin samana vuonna julkaistiin ensialbumi "2Pacalypse Now", joka myi kultaa singlen ”Brenda’s Got a Babyn” ansiosta. Albumi sai julkisuutta myös siksi, että Yhdysvaltain varapresidentti Dan Quayle hyökkäsi sitä vastaan. Quayle totesi muun muassa, ettei albumilla ole mitään sijaa amerikkalaisessa yhteiskunnassa. Quaylen sanat toivat Shakurille lisää julkisuutta ja lisäsivät levynmyyntiä. Esikoislevyn ilmestymisen aikoihin Shakur sai kiinnityksen ensimmäiseen elokuvarooliinsa Ernest Dickersonin ohjaamassa elokuvassa "Juice", jonka ensi-ilta oli vuonna 1992.


title: Tupac Shakur

text: Loppuvuodesta 1993 Shakur perusti Thug Life -yhtyeen. Siihen kuului hänen kaverinsa Big Syke, Macadoshis, Rated R ja hänen velipuolensa Mopreme Shakur. Yhtye julkaisi ensialbumin "Thug Life Vol. 1" 26. syyskuuta 1994. Albumin singlen ”Pour Out a Little Liquor” tuotti Johnny Jackson, joka tuotti myös useita kappaleita Shakurin albumilla "All Eyez on Me". Yhtye esiintyi konserteissa ilman Shakuria.


title: Tupac Shakur

text: Vuosi 1993 oli Shakurille vaikea. Hän julkaisi toisen soololevynsä "Strictly 4 My N.I.G.G.A.Z...", joka myi platinaa ja toisen elokuvansa "Poetic Justice" (ohjaaja John Singleton ja vastanäyttelijänä Janet Jackson). Kesällä "Menace 2 Society" -elokuvaan kiinnitetty Shakur riitaantui elokuvan ohjanneen Allen Hughesin kanssa ja pahoinpiteli tämän. Shakur joutui 15 päiväksi vankilaan ja sai potkut elokuvasta. Saman vuoden lokakuussa sattui selkkaus Atlantassa. Shakur näki autosta, kuinka kaksi valkoihoista siviilipukuista poliisia pahoinpitelivät tummaihoista miestä. Shakur yritti mennä väliin, mutta toinen poliiseista uhkasi häntä aseella, jolloin Shakur otti itsekin aseen esiin ja ampui poliiseja kohti. Molemmat poliisit loukkaantuivat. Tapaus vahvisti Shakurin ”gangsta”-imagoa ja antoi vahvistusta mielikuvalle, että hän todellakin elää niin kuin kappaleissaan räppää. Oikeudenkäyntien aikana "Strictly 4 My N.I.G.G.A.Z..." lähestyi myyntiluvuissa platinalevyn rajaa. Levyn myyntiä edistivät top-10 R&B -listatkin vallanneet hittisinglet ”Keep Ya Head Up” ja ”I Get Around”, jotka molemmat myivät kultaa.


title: Tupac Shakur

text: Thug Lifen ensimmäinen albumi "Thug Life Vol. 1" julkaistiin syyskuussa 1994. Albumi ei ollut yhtä suosittu, kuin Shakurin kaksi ensimmäistä sooloalbumia, mutta se myi kuitenkin kultaa lähes olemattomasta markkinoinnista huolimatta. Marraskuussa 1994 Shakur oli menossa tapaamaan Bad Boy Recordsin edustajia näiden päämajaan New Yorkissa. Odotellessaan hissiä rakennuksen ala-aulassa kaksi miestä tuli ja ampui Shakuria samalla ryöstäen kaikki hänen kultaketjunsa ja -korunsa. Kahdesta päähän osuneesta luodista huolimatta Shakur selvisi hyökkäyksestä hengissä. Laukauksia ammuttiin yhteensä seitsemän, joista viisi osui Shakuriin.


title: Tupac Shakur

text: Marraskuussa 1993 nainen syytti Shakuria ja tämän seurassa olleita miehiä raiskauksesta hotellihuoneistossa. Shakur sai 1,5–4,5 vuoden vankeustuomion, joskaan häntä ei tuomittu raiskauksesta vaan naisen luvattomasta kourimisesta. Shakur itse kiisti kaikki syytökset. Myös läsnä ollut Charles Fuller tuomittiin seksuaalisesta hyväksikäytöstä, joskaan hän ei naisen mukaan osallistunut raiskaukseen. Lisäksi paikalla ollut Jacques "Haitian Jack" Agnant oli syytettynä, mutta hän sai erillisen oikeiskäsittelyn eikä tullut tuomituksi. Huoneessa oli ollut myös mies, jota ei tavoitettu eikä näin ollen tuomittu. Shakur oli neljä päivää aiemmin tavannut raiskauksesta syyttäneen naisen yökerhossa Manhattanissa ja ollut seksisuhteessa tämän kanssa. Väitetty raiskaus tapahtui naisen tultua uudestaan Shakurin hotellihuoneistoon, jolloin paikalla oli myös muita miehiä, kuten Jacques "Haitian Jack" Agnant. Shakur oli naisen hierottavana makuuhuoneessa, kun muut miehet tulivat huoneeseen. Naisen mukaan tässä vaiheessa Shakur ja muut miehet raiskasivat hänet. Shakurin mukaan hän kuitenkin poistui makuuhuoneesta muiden tultua paikalle ja meni nukkumaan toiseen huoneeseen. Kertomansa mukaan Shakurin herättyä nainen itki hysteerisesti ja syytti häntä siitä, että antoi muiden raiskata tämän.


title: Tupac Shakur

text: Vankilassa ollessaan jotkut Shakurin vankitovereista kertoivat hänelle, että hänen ystävänsä rap-artisti The Notorious B.I.G. olisi tiennyt ampumisesta etukäteen. Hän alkoi uskoa, että The Notorious B.I.G., Sean ”Puff Daddy” Combs sekä muutamat muut Bad Boy Recordsista tiesivät, että hänet tultaisiin ampumaan ja ryöstämään, mutta eivät varoittaneet häntä. Vankeustuomion aikana ilmestyi kaksinkertainen platina-albumi "Me Against the World". Albumi on kautta aikain ensimmäinen listaykkönen, jonka esittäjä on samaan aikaan istunut vankilassa. Shakurin päästyä vankilasta, hän työsti 20 biisiä kahdessa viikossa


title: Tupac Shakur

text: Vuonna 1994 Shakur seurusteli pop-tähti Madonnan kanssa.


title: Tupac Shakur

text: 30. marraskuuta 1994 Shakur oli Quad Recording Studiosin aulassa Manhattanilla, kun kaksi maastokuvioisiin vaatteisiin pukeutunutta miestä alkoivat ampua häntä kohti. Shakuriin osui kaiken kaikkiaan viisi luotia, joista kaksi päähän, kaksi nivusiin ja yksi käteen. Hänet vietiin Bellevue Hospitaliin. Hän syytti tapauksesta Jacques "Haitian Jack" Agnantia ja James "Jimmy Henchman" Rosemondia sekä Bad Boy Recordsin jäseniä The Notorious B.I.Giä, Andre Halleria, Sean Combsia, Kimi Haleyita ja Samuel Sunia.


title: Tupac Shakur

text: 30. marraskuuta 1995 eli päivälleen vuosi Shakurin ampumistapauksen jälkeen Shakurin läheinen ystävä Randy ”Stretch” Walker murhattiin teloitustyyliin Queensissa, New Yorkissa.


title: Tupac Shakur

text: 27. maaliskuuta 2007 "LA Times" -lehti pyysi Combsilta anteeksi hänen syyttämisestä kyseisestä tapauksesta. Artikkelin mukaan Shakur johdatettiin studioon, jossa häntä ammuttiin.


title: Tupac Shakur

text: 15. kesäkuuta 2011 mies nimeltä Dexter Isaac väittää, että hän ampui Shakuria samalla ryöstäen tämän. Tekoon Isaacin palkkasi James ”Jimmy Henchman” Rosemond, joka lupasi maksaa 2 500 dollaria jos Isaac ryöstäisi Shakurin. Isaac väittää pystyvänsä todistamaan tekonsa, koska hänen mukaansa hänellä on vieläkin tallessa ryöstöstä saatu kaulakoru. Isaac istuu tällä hetkellä elinkautista vankeutta muun muassa murhasta ja ryöstöstä, eikä häntä pystytä enää syyttämään teosta.


title: Tupac Shakur

text: Kesäkuussa 2012 James "Jimmy Henchman" Rosemond myönsi ampuneensa Shakuria ryöstön yhteydessä. Rosemond pidätettiin mm. huumekaupoista ja hän samalla myönsi ampumisen. New Yorkin osavaltion lakien mukaan rikos on jo vanhentunut, jolloin häntä ei voida enää syyttää teosta.


title: Tupac Shakur

text: Death Row- ja Interscope-levy-yhtiöt maksoivat 1,4 miljoonaa dollaria saadakseen Shakurin ulos vankilasta syksyllä 1995. Ehtona oli, että hän tekee kolme levyä Death Rowlle.


title: Tupac Shakur

text: Helmikuussa 1996 ilmestyi Shakurin viides albumi, yhdeksänkertaista platinaa myynyt ja ensimmäinen rap-musiikin tupla-cd "All Eyez on Me". Albumi pääsi Rock And Roll Hall of Famen listalla sijalle 90. Levyllä vieraili ensimmäistä kertaa Shakurin perustaman Tha Outlawz -yhtyeen jäseniä. Myös rap-artistit Snoop Dogg, Nate Dogg ja Dr. Dre vierailevat albumilla.


title: Tupac Shakur

text: Shakur juonsi MTV:n tilaisuuden, jossa hard rock -yhtye Kiss palasi alkuperäiskokoonpanossa ja maskeissa julkisuuteen. Shakur kertoi samalla pitävänsä Kissin musiikista ja ihailevansa Gene Simmonsia ja Ace Frehleytä.


title: Tupac Shakur

text: Musiikin ohella hän jatkoi elokuvien tekemistä. Vain videolevitykseen päässyt trilleri "Bullet" ilmestyi kuukausi Shakurin murhan jälkeen. Samoihin aikoihin Shakur näytteli myös elokuvissa "Gridlock'd" ja "Gang Related", joka jäi miehen viimeiseksi elokuvaksi. Elokuvat saivat ensi-iltansa vuonna 1997.


title: Tupac Shakur

text: Shakuria ammuttiin 7. syyskuuta 1996 Las Vegasissa, ja hän kuoli saamiinsa vammoihin kuuden päivän kuluttua lasvegasilaisessa sairaalassa. Ampumavälikohtaus tapahtui muutama tunti Mike Tysonin ja Bruce Seldonin välisen raskaan sarjan WBA liiton mestaruusottelun jälkeen. Shakur oli tullut seuraamaan ystävänsä Tysonin paluuottelua yhdessä Death Row -seurueen kanssa. Tyson voitti ottelun tyrmäyksellä ensimmäisessä erässä. Ottelun jälkeen Shakur hyökkäsi Death Row -ryhmän kanssa Southside Crips -jengin jäsenen Orlando ”Baby Lane” Andersonin kimppuun. Shakur, Marion ”Suge” Knight ja muutama muu pahoinpitelivät Andersonin, koska hän oli ollut huhujen mukaan mukana varastamassa erään Death Row -artistin arvokasta kaulakorua. Hetken kestänyt pahoinpitely tapahtui kello 20.50 MGM-hotellin aulassa. Tappelun jälkeen Shakur seurueineen suuntasi kohti Death Row’n omistamaa klubia Club 662 (nykyisin ravintola-klubi tunnetaan nimellä Seven).


title: Tupac Shakur

text: Shakurin seurue pysähtyi kello 22.55 punaisiin liikennevaloihin. Shakur avasi ikkunan ja valokuvaaja otti hänestä kuvan. Kuva on viimeinen, jossa Shakur on elossa. Kello 23.00–23.05 poliisit pysäyttivät Sugen ajaman auton Las Vegas Blvd. kadulla. Syynä oli liian kovaa soinut musiikki. Autossa ei myöskään ollut rekisterikilpiä. Kello 23.10 Knightin ajama musta BMW 750iL -sedan pysähtyi Maxim Hotellin edessä East Flamingo Roadin ja Koval Lanen risteykseen liikennevaloihin. Vasemmalta puolen auton lähelle tuli omalla autollaan kaksi naista, joiden kanssa Shakur vaihtoi muutaman sanan ja kutsui heidät juhlimaan Club 662:een. Kello 23.15 oikealta puolen takaa lipui hiljalleen valkoinen, tummennetuin lasein varustettu Cadillac, johon kukaan ei kiinnittänyt huomiota. Cadillacin takapenkiltä ammuttiin drive-by -tyyliin 12-13 laukausta kohti Sugen BMW:tä. Apukuskin paikalla istuneeseen Shakuriin osui neljä luotia; kaksi rintaan, yksi käsivarteen ja yksi reiteen. Yksi luodeista lävisti Shakurin oikean keuhkon. Suge lähti kuljettamaan Shakuria sairaalaan. Koko matkan sairaalaan Shakur toisti: ”"I can’t breathe, I can’t breathe"”. Sugen ohjaama auto osui keskikaiteeseen ja kaksi rengasta puhkesi. Suge soitti paikalle ambulanssin. Kun ambulanssi saapui ja oli lähdössä, Shakur sanoi Sugelle: ”"I’m dying, man"”.. Suge väitti, että häntä osui päähän luoti, mutta lääkärin kuvauksen mukaan vammat johtuivat Sugen päähän osuneista lasinsiruista. Poliisit tulivat paikalle, ja poliisin kysyessä Shakurilta kuka häntä ampui, Shakur vastasi ”"Fuck you"”. Tämän jälkeen hän vaipui tiedottomaan tilaan.


title: Tupac Shakur

text:
Poliisit veivät Shakurin ja Sugen Etelä-Nevadan yliopistolliseen keskussairaalaan. Shakurin ystävän mukaan heidän ollessaan sairaalassa hän sai kuulla Death Row’lta, että ampujat olivat ilmoittaneet tulevansa viimeistelemään Shakurin sairaalaan. Perjantaina 13. syyskuuta 1996, kuusi päivää myöhemmin kello 16.03 Shakur todettiin kuolleeksi. Hän oli kuollessaan 25-vuotias. Hänet polttohaudattiin seuraavana päivänä. Kerrottiin, että Outlawzin jäsenet sekoittivat osan Shakurin tuhkista marihuanaan ja polttivat ne sätkässä.
Myöhemmin selvisi, että sätkässä ei ollut Shakurin tuhkia.


title: Tupac Shakur

text: Monet uskovat Orlando Andersonin olleen mukana Shakurin murhassa. Anderson ja Shakurin seurue olivat kahakassa MGM Grand Hotelliin aulassa vain kolme tuntia ennen kuin Shakuria ammuttiin 7. syyskuuta 1996. Tämän takia monet uskovat Andersonin ampuneen Shakuria myöhemmin tuona yönä. Huhujen mukaan Anderson kerskui räppärin ampumisella, minkä hän kuitenkin kielsi haastatteluissa. Las Vegasin poliisi piti Andersonia syyllisenä, mutta he eivät onnistuneet todistamaan häntä syylliseksi. Shakurin äiti, Afeni Shakur haastoi Andersonin oikeuteen, mutta jutun käsittely lopetettiin, koska Anderson kuoli ennen sen alkamista.


title: Tupac Shakur

text: Tupac Shakurin murhaajia ei ole saatu kiinni, vaikka ammuskelun sattuessa kadulla vilisi ihmisiä ja Sugen auton takana oli vielä muita seurueeseen kuuluneita autoja. Ainoa, joka olisi pystynyt kuvasta tunnistamaan murhaajan, oli Shakurin lapsuudenystävä ja Tha Outlawz -yhtyeen jäsen Yafeu ”Kadafi” Fula. Fulaa ammuttiin kasvoihin 10. marraskuuta 1996, ja hän kuoli vammoihinsa heti. Myöhemmin selvisi, että ampuja oli hänen serkkunsa. Poliisi ei ehtinyt näyttää hänelle kuvia epäillyistä.


title: Tupac Shakur

text: Shakurin kuudes albumi "" ilmestyi pari kuukautta hänen kuolemansa jälkeen. Hän käytti albumilla nimeä Makaveli italialaisen filosofin Niccolò Machiavellin mukaan. Levy valmistui jo ennen kuolemaa, joten se julkaistiin sellaisena kuin hän halusi. Myöhemmin julkaistuille levyille kappaleita on muutettu niin, etteivät ne enää täysin vastaa alkuperäisiä äänityksiä joitakin poikkeuksia lukuun ottamatta.


title: Tupac Shakur

text: Loppuvuodesta 2003 Afeni Shakur perusti Makaveli-vaatemerkin. Vuonna 2005 Death Row julkaisi CD:n ja DVD:n "Live at the House of Blues". Elokuussa 2006 julkaistiin Jamal Josephin kirjoittama "Tupac Shakur Legacy". Shakurin kuudes postuumi studioalbumi "Pac’s Life" oli alun perin tarkoitus julkaista Shakurin kuoleman kymmenvuotispäivänä, mutta albumin julkaisu viivästyi ja julkaistiin vasta marraskuussa. Hän oli edelleen vuonna 2006 yksi suosituimmista artisteista..


title: Tupac Shakur

text: Vuoden 2008 syyskuussa aikakauslehti "Blender" kirjoitti Shakurin olevan musiikkimaailman yliarvostetuin henkilö.


title: Tupac Shakur

text: Vuonna 1998 julkaistu kokoelma-albumi "Greatest Hits" on myynyt yli 10 miljoonaa kappaletta ollen näin ensimmäinen Shakurin albumi, mikä on saavuttanut timantti rajapyykin.


title: Tupac Shakur

text: Shakurista tehtiin Broadway-musikaali Holler If Ya Hear Me vuonna 2014, mutta sen esittäminen lopetettiin jo 55 kerran jälkeen.


title: Tupac Shakur

text: 16. kesäkuuta 2017, joka olisi ollut Shakurin 46. syntymäpäivä, Shakurista julkaistiin elämäkertaelokuva "All Eyez on Me". Demetrius Shipp Jr. esitti Shakuria.


title: Tupac Shakur

text: Shakurin musiikki ja filosofia juontaa juurensa amerikkalaisiin, afroamerikkalaisiin ja yleismaailmallisiin aatteisiin, kuten Mustiin panttereihin, mustaan nationalismiin, egalitarismiin ja vapausaatteeseen. Shakurin ensialbumista "2Pacalypse Now" tuli esille hänen yhteiskunnallisesti tiedostava puolensa. Hän otti albumin kappaleissa ”Brenda’s Got a Baby”, ”Trapped” ja ”Part Time Mutha” kantaa yhteiskunnalliseen epäoikeudenmukaisuuteen, köyhyyteen ja poliisiväkivaltaan. Hän sai tyyliin albumilla vaikutteita hip-hopissa 1980-luvun lopulla ja 1990-luvun alussa levinneestä yhteiskunnallisesta tiedostamisesta ja afrosentrismista. Ensimmäisiin julkaisuihinsa Shakur otti tyylillisiä vaikutteita eri rap-ryhmistä, kuten Boogie Down Productions, Public Enemy, X-Clan ja Grandmaster Flash, kun hänestä tuli ensimmäinen tiedostava rap-muusikko länsirannikolla.


title: Tupac Shakur

text: Toisessa nauhoituksessaan Shakur jatkoi laulamista afroamerikkalaisia kohtaavista yhteiskunnallisista epäkohdista kappaleilla ”The Streetz R Deathrow” ja ”Last Wordz”. Hän myös näytti inhimmillisen puolensa kappaleella ”Keep Ya Head Up”, mutta toisaalta näytti tunnetun aggressiivisuutensa "Strictly 4 My N.I.G.G.A.Z..." -albumin nimikappaleella, jossa hän mainitsi Digital Undergroundin kappaleessa ”I Get Around”. Shakurin myöhemmillä albumeilla ilmenee koko uran ajan nähtävillä ollut aggressiivisuus.


title: Tupac Shakur

text: Shakurin työhön vaikuttivat ristiriitaiset teemat yhteiskunnallisesta eriarvoisuudesta ja epäoikeudenmukaisuudesta, hillitön aggressio, myötätunto, leikillisyys ja toivo jatkuivat kaikki , kuten hänen vuoden 1995 "Me Against the World" -albumista huomaa. Vuonna 1996 Shakur julkaisi albumin "All Eyez on Me". Kriitikot ovat luokitelleet klassikoiksi monet albumin kappaleista, esimerkkeinä ”Ambitionz Az a Ridah”, ”I Ain’t Mad at Cha”, ”California Love”, ”Life Goes On” ja ”Picture Me Rollin’”. Albumilla "All Eyez on Me" Shakurin tyyli muuttui aikaisemmista albumeista. Albumi sisälsi aikaisemman tyylin lisäksi myös meneviä bilekappaleita ja oli muutenkin iloisempi kuin aikaisemmat. Shakur kuvaili albumia ”elämän ylistykseksi”, ja albumi oli myyntimenestys.


title: Tupac Shakur

text: Shakur luki runsaasti kirjallisuutta ja sai vaikutteita monilta tunnetuilta kirjailijoilta, kuten Niccolo Machiavelli, Donald Goines, Sun Tzu, Kurt Vonnegut, Mikhail Bakunin, Maya Angelou, Alice Walker, ja Khalil Gibran.


title: Tupac Shakur

text: Tupacin kappale "Dear Mama" on päässyt erittäin arvostettuun seuraan, sillä kappale valittiin Yhdysvaltain kongressin kirjaston National Recording Registry -arkistoon. Kyseinen arkisto säilyttää musiikkia tuleville sukupolville. Arkistoon valitaan joka vuosi 25 kappaletta ja albumia, yleisön ja asiantuntijoiden valitsemina. Tupac on kolmas rap-artisti, joka on päässyt kyseiseen arkistoon. Muut ovat Grandmaster Flash ja Public Enemy.


title: Tupac Shakur

text: 15 vuotta Shakurin kuoleman jälkeen julkisuuteen on vuotanut seksivideo, jossa Shakur ja tuntematon nainen harrastavat suuseksiä. Video on kuvattu vuonna 1991 ja sen kesto on noin viisi minuuttia. Videolla esiintyy myös Digital Underground -yhtyeen jäsen Money B, jonka kanssa Shakur juttelee suuseksin aikana. Videon aikana taustalla soi Tupacin julkaisematon kappale, jonka oikeuksista on tarjottu yli miljoona dollaria. Tarjouksen on jättänyt yhdysvaltalainen NOHO-yhtiö, jonka toimitusjohtaja haluaa sen virvoitusjuomansa mainoskampanjaan.


title: Tupac Shakur

text: 15. huhtikuuta 2012 Coachella-musiikkifestivaaleilla Shakur esiintyi 2D-tekniikkaa käyttäen hologrammina yleisölle. Shakur liikkui lavalla musiikin tahtiin ja esiintyi yhdessä Snoop Doggin kanssa, esittäen kaksi tunnettua kappalettaan ”Hail Mary” ja ”2 of Amerikaz Most Wanted”. Hologrammin loihti Digital Domain Media Groupin johtaja Ed Ulbrich. Hahmon luomiseen meni aikaa noin neljä kuukautta ja toteuttaminen maksoi yhtiölle noin 100 000–400 000 dollaria. Dr. Dre on visioinut mahdollista kiertuetta Tupacin hologrammin ympärille. Myöhemmin Dr. Dre kertoi, ettei kiertuetta tehdä.


title: Tupac Shakur

text: Shakur kertoi uskovansa jumalaan, mutta hän ei harjoittanut mitään uskontoa.


title: Tupac Shakur

text: Shakur avioitui Keisha Morris-Shakurin kanssa huhtikuusta 1995. Pari erosi kymmenen kuukauden päästä.


title: Tupac Shakur

text: Shakur oli näyttelijä-malli Kidada Jonesin kanssa kihloissa. He elivät yhdessä neljän kuukauden ajan, kunnes Shakur kuoli syyskuussa 1996.


title: Tupac Shakur

text: Shakurin kuoleman jälkeen julkaistussa albumissa "" kannessa lukee "Makaveli" tavallisen "2Pac":n sijaan. Nimi on otettu italialaisesta filosofista Niccolo Machiavellista. Kaiken kaikkiaan Shakurilla on albumeita 23, joista viisi on studioalbumeja, kahdeksan postuumisti julkaistu, kahdeksan kokoelma-albumia ja kaksi livealbumia "2Pac Live" ja "Live at the House of Blues". Hänen musiikkiaan on myös kuuden elokuvan soundtrackilla, joista neljässä hän on näytellyt. Shakurin musiikkia löytyy myös dokumentista "", joka sisältää vanhojen klassikkokappaleiden lisäksi kolme uutta kappaletta.Shakur teki elokuvadebyyttinsä jo vuonna 1991, kun hän näytteli elokuvassa "Nothing but Trouble" pientä sivuroolia. Ensimmäisen ison roolin hän sai elokuvaan "Juice" vuonna 1992. Elokuvassa Shakur näytteli ”pahista”. Toisen ison roolin hän sai elokuvassa "Poetic Justice", jossa hän näytteli Janet Jacksonin kanssa. Vuonna 1994 julkaistussa, koripallomaailmaan sijoittuvassa elokuvassa "Above the Rim" hän näytteli rikollista. Kolme seuraavaa elokuvaa, vain video levitykseen päässyt trilleri "Bullet" sekä "Gridlock'd" ja "Gang Related" julkaistiin vasta Shakurin kuoleman jälkeen. Gridlock’d:ssa Shakur näyttelee narkomaania joka yrittää päästä kaikinkeinoin irti huumeista. "Gang Relatedissa" () Shakur esittää korruptoitunutta poliisia. Shakur on näytellyt myös muutamassa sarjassa kuten ”In Living Color”.


title: Tupac Shakur

text: Hänelle oli myös rooli elokuvassa "Menace II Society", mutta hänet erotettiin elokuvasta, koska hän pahoinpiteli ohjaajan Allan Hughesin. Ohjaaja John Singleton kirjoitti elokuvaan "Baby Boy" Shakurille roolin, mutta Shakur kuoli ennen elokuvan kuvaamista ja hänen paikan elokuvassa otti Tyrese Gibson. "Baby Boy" julkaistiin vuonna 2001.


title: Metsänhoitaja

text: Metsänhoitaja (, lyhenne MH tai metsänhoit). on arvonimi, joka myönnetään metsätieteellisestä koulutusohjelmasta valmistuneille maatalous- ja metsätieteiden maistereille (MMM). Alun perin metsänhoitaja oli Evon metsäopistosta valmistuneiden tutkintonimike. Kun metsänhoitajakoulutus siirrettiin vuonna 1908 Helsingin yliopistoon, tutkinnosta muodostui alempi korkeakoulututkinto. Tällöin ylempi korkeakoulututkinto oli maatalous- ja metsätieteiden kandidaatti. Vastaava maisterin arvo myönnettiin anomuksesta kandidaatille ja jonka sai suoritettuaan leimaveron.


title: Metsänhoitaja

text: Metsänhoitajat työskentelevät metsäsektorilla ja sitä sivuavilla aloilla yleensä asiantuntija- ja esimiestehtävissä.


title: Metsänhoitaja

text: Suomessa metsänhoitajaksi voi valmistua Helsingin yliopiston maatalous-metsätieteellisessä tiedekunnassa tai Itä-Suomen yliopiston luonnontieteiden ja metsätieteiden tiedekunnassa (Joensuun kampus). Metsätieteiden opiskelijoita näissä kutsutaan metsäylioppilaiksi.


title: Metsänhoitaja

text: Metsänhoitajien ammattijärjestö oli Metsänhoitajaliitto ry. Liitto perustettiin vuonna 1927 ja lakkautettiin vuonna 2016. Metsänhoitajia oli 1868 vuonna 1960.


title: Casey Grillo

text: Casey Grillo (s. 16. lokakuuta 1976 Oklahoma) on yhdysvaltalainen rumpali. Hän liittyi vuonna 1997 power metal -yhtye Kamelotiin koe-esiintymisen jälkeen. Grillo soittaa satunnaisesti myös kitaraa, bassoa ja kosketinsoittimia.


title: Paul Banks

text: Paul Julian Banks (3. toukokuuta 1978 Essex, Englanti) on newyorkilaisen Interpol-yhtyeen laulaja ja toinen kitaristi. Hän on myös levyttänyt ja esiintynyt alter egollaan "Julian Plenti".


title: Paul Banks

text: Banksin perhe muutti Englannista Paulin ollessa kolmevuotias. He asuivat useissa paikoissa: Michiganissa, Espanja, New Jersey, Mexicossa ja Pariisissa. Lopulta perhe muutti New Yorkiin. Banks aloitti kitaransoiton ollessaan 13-vuotias. Paul teki omaa musiikkia mutta oli myös hip hop-musiikin fani seitsemänneltä luokalta lähtien. Hän on myös esiintynyt hip hop DJ:nä nimellä "DJ Fancypants."


title: Paul Banks

text: Paul Banks liittyi Interpoliin tavattuaan Pariisista tuntemansa ystävän Daniel Kesslerin New Yorkissa vuonna 1998. Yhtyeeseen kuului tuolloin myös rumpali Greg Drudy. Myöhemmin Carlos Dengler liittyi Interpoliin basistiksi ja koskettimiin. Interpol on julkaissut neljä albumia, jotka kaikki ovat vakuuttaneet kriitikot. Viimeisimmät ovat saavuttaneet myös kaupallista menestystä. Paul Banks kirjoittaa yhtyeen kaikki sanoitukset.


title: Paul Banks

text: Banks julkaisi sooloalbumin nimellä "Julian Plenti", on Banksin alter ego, jolla hän esitti esitti vuosituhannen vaihteen New Yorkissa akustisia lauluja ennen nterpolin levytyssopimusta. Albumin nimi on "Julian Plenti is... Skyscraper". Albumilla Banks esittää jopa yli kymmenen vuotta vanhoja kappaleitaan uusiksi äänitettyinä.


title: Vammaisuus

text: Vammaisuus kuvaa fyysisen tai psyykkisen terveyden rajoitteita, joiden vuoksi henkilö ei pysty toimimaan täysipainoisesti fyysisessä tai sosiaalisessa ympäristössä. YK:n 13. joulukuuta 2006 hyväksymässä Vammaisten henkilöiden oikeuksia koskeva yleissopimus ("Convention on the Rights of Persons with Disabilities") vammaisuus määritellään seuraavalla tavalla: ”Vammaisiin henkilöihin kuuluvat ne, joilla on pitkäaikainen ruumiillinen, henkinen, älyllinen tai aisteihin liittyvä vamma, jonka vuorovaikutus erilaisten esteiden kanssa voi estää heidän täysimääräisen ja tehokkaan osallistumisensa yhteiskuntaan yhdenvertaisesti muiden kanssa.” Maailman terveysjärjestö arvioi vuonna 2011 että jopa 15 % maailman väestöstä on vammaisia.


title: Vammaisuus

text: Laki vammaisuuden perusteella järjestettävistä palveluista ja tukitoimista määrittelee, että vammaisella tarkoitetaan henkilöä, jolla "vamman tai sairauden johdosta on pitkäaikaisesti erityisiä vaikeuksia suoriutua tavanomaisista elämän toiminnoista".


title: Vammaisuus

text:
Vammaisuuden käsitteen perustana on yksilön fyysinen tai psyykkinen erilaisuus, mutta käsitteen sisältö – sen merkitys ja kokemus –
määrittyy sosiaalisesti. Ympäristö leimaa vammaisiksi henkilöt, jotka eivät selviydy ympäristön asettamista vähimmäisvaatimuksista. Vammaisuutta ei pidetä enää niinkään yksilön ominaisuutena vaan yhteiskunnan rakenteisiin liittyvänä epäkohtana, jota ei voi kuvata eikä määritellä ilman viittausta ympäristön asettamiin vaatimuksiin ja esteisiin. Vammaisuutta määrittää yksilön edellytysten ja ympäristön vaatimusten välinen suhde.


title: Vammaisuus

text: Vammaisuus on kokemus, joka kohtaa jossain määrin jokaista ihmistä. Elämänsä eri vaiheissa kaikki kokevat eriasteisia rajoituksia toiminnassaan terveytensä vuoksi. Vammaisuus ei ole asia joka koskee vain vähemmistöä, se on kaikkien ihmisten yhteistä kokemuspiiriä.


title: Vammaisuus

text: Vammaisuutta tuskin voi määritellä yksikäsitteisesti niin, ettei joitakin vaikeasti ratkaistavia rajatapauksia esiintyisi. Edellä siteeratussa YK:n määritelmässäkin esiintyy sanoja, jotka puolestaan kaipaavat määrittelyä. Määritelmä on harvoin suljettu, mutta siitä on hyötyä, jotta alustavasti tiedettäisiin, mistä puhutaan.


title: Vammaisuus

text: Syntytapansa ja oireittensa perusteella vammaisuutta voidaan luokitella eri tavalla.


title: Vammaisuus

text: Ihmisellä on kuulovika tai kuulovamma silloin, kun hänen kuuloelimensä rakenteessa on vaurio tai kun sen toiminnot ovat häiriintyneet.


title: Vammaisuus

text: Henkilöä, jolla näkötoiminta tai joku näkemisen osa-alue on heikentynyt niin paljon, että siitä on hänelle merkittävää haittaa jokapäiväisessä elämässä esimerkiksi kotona, harrastusten parissa tai työpaikalla sanotaan näkövammaiseksi. Näkemisen osa-alueista puhuttaessa tarkoitetaan muun muassa näöntarkkuutta ja näkökenttiä, kontrastien erotuskykyä ja värinäköä, silmien adaptaatiota ja akkommodaatiota sekä silmälihasten toimintaa.


title: Vammaisuus

text: Kehitysvamma merkitsee yksilönkehityksellisiä eli lapsuudesta asti ilmeneviä vaikeuksia käsityskyvyssä. Asioiden ymmärtäminen, oppiminen ja käsitteellinen ajattelu on kehitysvammaisille usein vaikeampaa kuin muille, minkä vuoksi he eivät pysty yleensä tulemaan toimeen ilman erityistä hoitoa, apua tai opetusta. Kehitysvammaisilla on usein myös ongelmia suunnitelmallisuudessa ja ennakoinnissa.


title: Vammaisuus

text:
Liikuntavammaisuus aiheutuu muun muassa CP-vammaisuuden, lihassairauksien, synnynnäisten raajojen ja tukielinten epämuodostumien, raajan tai raajanosan puutosten, kasvu- ja luutumishäiriöiden, keskushermoston sairauksien, kasvainten,selkäytimen vaurioiden, lapsuusiän reuman, tapaturmien ja joskus leikkausten seurauksena. Liikuntavamma aiheuttaa aina haittaa jokapäiväisessä elämässä rajoittaen tai estäen liikkumista ja itsenäistä toimintaa. Tila saattaa
olla pysyvä, etenevä, paraneva tai vaihteleva ja sillä on vaikutuksia elämään ja sosiaaliseen kanssakäymiseen.


title: Vammaisuus

text: Mielenterveyden häiriöön liittyy usein toimintakyvyn heikentymistä. Mielenterveyden häiriöstä puhuttaessa tarkoitetaan monenlaisia psykiatrisia häiriöitä riippumatta niiden syistä ja vaikeusasteesta.


title: Vammaisuus

text: Neuropsykiatrisilla erityisvaikeuksilla tarkoitetaan normaaliälyisillä tai keskimääräistä korkeamman älykkyyden omaavilla esiintyvää synnynnäistä neurologista poikkeavuutta. Neuropsykiatrisia erityisvaikeuksia ovat mm. ADHD, autismi, Aspergerin oireyhtymä, Touretten oireyhtymä sekä dysfasia.


title: Vammaisuus

text: Sodassa haavoittumisen seurauksena saatua vammaa kutsutaan sotavammaksi (tai sotilasvammaksi), ja sen seurauksena vammautunutta henkilöä sotavammaiseksi, ennen sotainvalidiksi. Useissa yhteiskunnissa sotavammainen saa erityiskohtelua muihin vammaisryhmiin verrattuna ikään kuin kiitoksena isänmaalle tekemästään palveluksesta. Esimerkiksi Suomen lainsäädännössä erillinen sotilasvammalaki, joka määrittelee puolustusvoimien palveluksessa aiheutuneiden vammojen hoidon ja kuntoutuksen sekä niistä saatavat korvaukset.


title: Vammaisuus

text: Merkittäviä muutoksia vammaisuuden tiedostamisessa sai aikaan YK:n julistama Kansainvälinen vammaisten vuosi 1981 ja sen jatkona ”vammaisvuosikymmen” 1983–1992. YK:n kansainvälisen vammaisten vuoden 1981 Suomen komitea (KM 1982: 35) käytti jo silloin lähtökohtanaan näkemystä, että vammaisuus syntyy yksilön ja ympäristön suhteesta eikä ole pelkästään yksilön tilaa kuvaava käsite. Komitea totesi myös, että selkeää rajaa vammaisuuden ja vammattomuuden välille ei voida vetää. Ihmisen toimintakyky samoin kuin vammaisuus tulisi nähdä erilaisista ulottuvuuksista muodostuvana tilana, jossa on monia eri asteita. Komitealla oli käytössään WHO:n vuonna 1980 julkaisema ”vammaluokitus” (International Classification of Impairments, Disabilities, and Handicaps = ICIDH), joka uudistettiin vuonna 2001 täydellisesti ICF-luokitukseksi.


title: Vammaisuus

text: Aiemmin vammaisuudesta käytettiin sekä yleiskielessä että lainsäädännössä nimitystä invaliditeetti ja vammaisesta henkilöstä nimitystä invalidi.


title: Vammaisuus

text: Vammaisten pitkäaikaistyöttömyys lisääntyi huomattavasti 2020-luvun aikana. Vuonna 2017 lähes puolet osatyökykyisistä oli ollut työttömänä vähintään vuoden, kun vastaava luku oli kolmannes vuonna 2010.


title: Vammaisuus

text: Vammaispolitiikkaan kuuluvat erityistoimet, joita yhteiskunta suorittaa vammaisen elämän helpottamiseksi ja mahdollistaakseen vammaisten osallistumisen yhteiskuntaan täysivertaisina jäseninä. Vammaispolitiikkaan voivat kuulua


title: Vammaisuus

text: Matti Vanhasen I hallitus antoi eduskunnalle keväällä 2006 vammaispoliittisen selonteon. Selonteossa esitellään vammaiskäsityksessä tapahtuneita muutoksia seuraavaan tapaan: Käsitys vammaisuudesta heijastaa vallitsevaa ihmis- ja yhteiskuntakäsitystä sekä yhteiskunnan yleisiä elinehtoja. Vammaiskäsitys puolestaan heijastuu vammaispolitiikan sisältöön ja tavoitemäärittelyihin. Molemmat ovat muuttuneet merkittävästi vuosikymmenien myötä.


title: Vammaisuus

text: Vammaispoliittinen ohjelma VAMPO vuosille 2010–2015 sisältää useita toimenpide-ehdotuksia vammaisten aseman parantamiseksi Suomessa.


title: Vammaisuus

text: Keskeisiä toimijoita ovat vammaisfoorumi ja vammaisneuvostot.


title: Vammaisuus

text: Suhtautuminen vammaisuuteen on ollut syrjinnän leimaamaa ja se on sisältänyt tietämättömyyttä, ymmärtämättömyyttä, välinpitämättömyyttä ja jopa pelkoa. Vammaisuutta tarkasteltiin 1970-luvun puoliväliin saakka ensisijaisesti lääketieteellisenä ja hoidollisena kysymyksenä. Tämän vuoksi vammaisia ihmisiä hoidettiin usein erillään omissa laitoksissa. Sittemmin vammaisuutta alettiin tarkastella myös sosiaalisesta näkökulmasta.


title: Vammaisuus

text: Vammaisuuden sosiaalinen malli on brittiläisen vammaistutkimuksen professorin Michael Oliverin nimiin kirjattu uusi ympäristölähtöinen vammaisuuden määritelmä, joka on käytännössä muodostunut vakiintuneeksi tavaksi määritellä vammaisuutta ja vammaispolitiikkaa..


title: Vammaisuus

text: Vammaisuuden sosiaalinen malli hakee vastausta kysymykseen missä vammaisuus on? Mallin mukaan vammaisuuden ratkaisevat ja määrittävät yksilön ominaisuuksien sijaan yhteiskunnan eri rakenteet, käytännöt ja tilanteet.


title: Vammaisuus

text: Vanhassa testamentissa vammaisuutta pidetään synnistä saatuna rangaistuksena. Uudessa testamentissa synnin ja sairauden tai vammaisuuden välinen kytkentä osittain murtuu. Tällöin Raamatussa korostuu armon merkitys. Sairaus tulkittiin yleisesti osaksi kaikkien elämää. Joidenkin sairauden kaltaisen oireiden katsottiin olevan demonien aiheuttamaa. Sairauksien ja vammojen parantamisella oli keskeinen asema Jeesuksen toiminnassa.


title: Vammaisuus

text: Antiikin Kreikassa surmattiin vammaisia vastasyntyneitä. Sparta tuli tunnetuksi järjestelmällisestä vammaisten ja sairaiden surmaamisesta. Kyseisessä kaupunkivaltiossa vammaisten ja sairaiden surmaaminen oli lailla säädettyä.


title: Vammaisuus

text: Platonin yhteiskuntafilosofiassa abortti ja lapsensurma olivat välttämätöntä toimintaa ihannevaltion saavuttamiseksi. Platon puolusti avoimesti vammaisten surmaamista. Myös Aristoteles puolsi ”epämuodostuneiden” surmaamista, koska ei pitänyt heidän elossa pitämistään mielekkäänä yksilölle itselleen tai yhteisölle. Roomalainen Seneca hyväksyi epämuodostuneiden surmaamisen stoalaiseen ajatteluun nojautuen. Stoalaisuuden perusteella vammainen oli kykenemätön elämään hyvää elämää, vammainen oli luonnonoikku, jonka oli parempi kuolla kuin elää.


title: Vammaisuus

text: Vaikka historia tuntee muutaman korkeaan arvoasemaan kohonneen vammaisen, kuten Julius Caesar, keisari Claudius ja Spartan kuningas Agesilaos, yleisesti vammaiset olivat antiikin yhteiskunnissa hylkiöitä.


title: Vammaisuus

text: Keskiajalla oli hyväksyttyä pilkata ruumiillisesti tai henkisesti poikkeavaa, hänet suljettiin ”normaalien yhteisön” ulkopuolelle tai käytettiin hyväksi näytösesineenä. Ruumiilliset poikkeavuudet ja monet sairaudet on nähty seurauksina moraalittomuudesta, synnillisyydestä, likaisuudesta tai niitä on pidetty muuten vain erityisen vastenmielisinä ja pelottavina.


title: Vammaisuus

text: Suomessa ensimmäisiä vammaisten avuksi tarkoitettuja palveluja olivat vuonna 1846 kuuroja lapsia varten perustetut koulut. 1800-luvun lopulla yleistyi ajatus siitä, että vammaisia lapsia on mahdollista opettaa. Taustalla olivat valistuksen ajattelu ihmisten kehittämisestä sekä kristinuskon käsitys ihmisestä arvokkaana Jumalan kuvana. Ihmisen viallisuudella nähtiin olevan jumalallinen tarkoitus, kuten koettelemus, muistutus oman terveyden arvokkuudesta ja Jumalalta saatujen lahjojen oikein käyttämisestä.


title: Vammaisuus

text: 1900-luvun alussa Suomeen levisi rodunjalostusajattelu, jossa koettiin uhaksi "degeneraatio" eli "rappeutuminen": perinnöllisten vikojen jatkuva lisääntyminen. Tällöin hallitus alkoi nähdä kehitysvammaiset henkilöt ihmisarvottomina ja hyödyttöminä. Hallitus näki laitoshoidon nähtiin välttämättömänä yhteiskunnan suojelemiseksi. Suomessa hyväksyttiin avioliittolaki vuonna 1929, jossa avioesteiksi säädettiin mielisairaus ja ”tylsämielisyys” sekä pakkosterilisaation laillistava sterilisaatiolaki vuonna 1935. Lakien tavoitteena oli, etteivät yhteiskunnan ei-toivotut yksilöt pystyisi lisääntymään.


title: Vammaisuus

text: Toisen maailmansodan jälkeen ruumiillista vammaisuutta alettiin ymmärtää Suomessa paremmin. Moni hallitusten välisiin joukkomurhiin osallistunut oli vammautunut. Heitä kutsuttiin sotainvalideiksi. Myöhemmin sotainvalideja varten rakennetut tukipalvelut ovat olleet merkittävässä asemassa vammaisten palvelujen yleisessä kehittämisessä.


title: Paul Wolfowitz

text: Paul Dundes Wolfowitz (s. 22. joulukuuta 1943) on yhdysvaltalainen akateemikko ja poliitikko, joka toimi Maailmanpankin pääjohtajana 2005–2007. Wolfowitz on kiistelty henkilö Yhdysvaltain politiikassa. Hänet tunnetaan Irakin sodan arkkitehtina ja George W. Bushin tukijana. Wolfowitz erosi pääjohtajan virastaan kesäkuun 2007 lopussa virkavirheen aiheuttaman skandaalin vuoksi.


title: Paul Wolfowitz

text: Paul Wolfowitz oli Jacob Wolfowitzin ja Lillian Dundesin toinen lapsi. Wolfowitz syntyi juutalaiseen perheeseen Brooklynissa New Yorkissa, mutta asui lapsuutensa Ithacassa New Yorkin osavaltiossa. Vuonna 1957, kun Paul Wolfowitz oli 14-vuotias, Wolfowitzit muuttivat Israeliin, jossa Jacob Wolfowitz opetti Haifan yliopistossa. Vuonna 1961 Paul Wolfowitz valmistui Ithacan lukiosta ja meni töihin Tattler-nimiseen opiskelijasanomalehteen. Wolfowitz suoritti kandidaatin tutkinnon matematiikasta ja kemiasta vuonna 1965 ja tohtorin tutkinnon valtiotieteistä 1972.


title: Paul Wolfowitz

text:
Tammikuussa 2005 Wolfowitz nimitettiin Maailmanpankin pääjohtajaksi.
Hän herätti kohua Maailmanpankissa työskennelleeseen naisystävänsä Shaha Rizan palkkaukseen ja ylennyksiin liittyvässä jupakassa keväällä 2007. Tämän seurauksena Wolfowitz joutui eroamaan tehtävistään kesäkuun 2007 lopussa.


title: Kapina

text: Kapina on jonkin joukon (aseellinen) nousu esivaltaa vastaan.


title: Kapina

text: Kapinoinnilla pyritään muuttamaan epätyydyttäväksi koettu asiantila. Kapinoinnilla on pyritty esim. hallituksen kaatamiseen ja vallankaappaukseen tai yhteiskuntajärjestyksen kumoamiseen vallankumouksella. Historiallisesti kapina-sanaa käytettiin epäonnistuneesta vallankaappauksesta tai -kumouksesta.


title: Kapina

text: Suomen rikoslain 16 luvun 4 § sisälsi vuoden 1999 alkuun asti rikosnimikkeen kapina, jolla tarkoitettiin ”väkijoukon yksin toimin harjoittamaa väkivaltaa virkamiestä vastaan.” Rikoslain uudistamisen myötä (24. heinäkuuta 1998/563) siitä luovuttiin.


title: Kapina

text: Merenkulkuyhteyksissä kapinalla tarkoitetaan laivan miehistön jäsenten toimia, joilla he pyrkivät saamaan aluksen komentoonsa. Merillä kapinoinnista rangaistuksena oli perinteisesti kuolemanrangaistus. Ison-Britannian laivaston sotalait ovat muuttuneet niiden vuosisataisten olemassaolon aikana hieman. Nykyiset sotalait ovat peräisin 1700-luvun puolivälistä sillä erotuksella, ettei kuolemanrangaistusta enää käytetä. Yhdysvaltain sotaoikeuden säännöstön artikla 94 määrittelee mahdolliseksi rangaistukseksi kuoleman.


title: HMS Hermione (1782)

text: HMS Hermione oli Britannian kuninkaallisen laivaston Hermione-luokan 32-tykkinen viidennen luokan alus (fregatti). Alus tuli tunnetuksi vuoden 1797 kapinasta.


title: HMS Hermione (1782)

text: Alus tilattiin 20. maaliskuuta 1780 Sydenham Teast, Tombes & Blamingilta Bristolista ja sen köli laskettiin vielä saman vuoden kesäkuussa. Alus laskettiin vesille 9. syyskuuta 1782 ja se valmistui telakalta tammikuussa 1783, minkä jälkeen se siirrettiin Sheernessiin varustettavaksi. Alus oli varustettavana huhtikuusta kesäkuun loppuun. Aluksesta maksettiin telakalle 11 350 puntaa 14 šillinkiä ja 4 pennyä. Aluksen siirtokustannukset sekä muita kuluja oli 4 570 puntaa 2 šillinkiä ja 2 pennyä sekä varustamiskustannuksia 723 puntaa 16 šillinkiä ja 9 pennyä.


title: HMS Hermione (1782)

text: "Hermione" otettiin palvelukseen elokuussa 1782 päällikkönään Thomas Lloyd. Alus poistettiin palveluksesta huhtikuussa 1783, mutta se palasi palvelukseen vielä huhtikuussa päällikkönään John Stone. Alus purjehti 17. lokakuuta Nova Scotian asemalle. Se poistettiin palveluksesta vuonna 1785. Alus palasi mahdollisesti palvelukseen vuonna 1790 päällikkönään William Ricketts, mutta se on todisteiden puuttuessa epäselvää. Alus oli uudelleen rakennettavana lokakuusta 1790 kesäkuuhun 1792 Toddilla Northfleetissä. Työstä maksettiin 14 702 puntaa. Alus oli työn valmistuttua varustettavana syyskuusta 1792 tammikuuhun 1793 Chathamissa 5 625 punnalla.